title: Europeli

text: Vastaavasti myös eurooppalainen pelisuunnittelu on ottanut mallia amerikkalaisilta ja näin on syntynyt lisää kahden koulukunnan yhdistelmäpelejä. Esimerkiksi yksi suosittu koulukuntia yhdistelevä pelisuunnittelija on tšekkiläinen Vlaada Chvátil. Hänet tunnetaan peleistä kuten , Space Alert ja Galaxy Trucker.


title: Europeli

text: Europelejä kutsutaan myös designer-peleiksi, sillä pelisuunnittelijan merkitys pelin markkinoinnissa on aikaisempaa merkittävämpi. Tunnettu suunnittelija kuten Reiner Knizia, Wolfgang Kramer tai Klaus Teuber on pelille olennainen myyntivaltti.


title: Europeli

text: Europeleille on tavanomaista nopeatempoisuus ja luotettava pelin kesto: jos laatikon kyljessä pelin luvataan kestävän tunnin, arvio pitää yleensä paikkansa. Pelit ovat näyttäviä ja niillä on usein värikkäät aiheet, mutta simulaatioista ei ole kyse: pelin teema on yleensä vain koristetta, eikä välttämättä liity vahvasti pelimekaniikkoihin.


title: Europeli

text: Perinteisten lautapelien elementtejä kuten liikkumista nopanheiton mukaan ei näissä uusissa peleissä juuri nähdä, mutta erilaisia satunnaistekijöitä on kuitenkin mukana. Voittajaa ei ratkaise vain taito, vaan myös tuuri, mutta taidolla on enemmän osaa kuin perinteisissä peleissä ja taidokkain pelaaja voittaa useammin kuin aloittelija.


title: Europeli

text: Uuden sukupolven europelejä on suomennettu runsaasti, kuten Menolippu-sarja, Carcassonne-sarja, "Uudet Löytöretket", "Tikal". "Carcassonnea" on myyty Suomessakin kymmeniä tuhansia kappaleita .


title: Kekomäki

text: Kekomäki voi tarkoittaa:


title: Lou Williams

text: Louis Tyrone ”Lou” Williams (s. 27. lokakuuta 1986 Memphis, Tennessee) on yhdysvaltalainen koripalloilija, pelipaikaltaan heittävä takamies tai pelintekijä. Vuodesta 2005 lähtien NBA:ssa, pisimpään Philadelphia 76ersissä, pelannut Williams on valittu vuosina 2015 ja 2018.


title: Lou Williams

text: Williams päätti asettua ehdolle NBA:n varaustilaisuuteen high schoolinsa päätyttyä, eli hän ei koskaan pelannut yliopistokoripalloa. Philadelphia 76ers varasi Williamsin NBA:han 45. vuorolla . Hän pelasi 76ersissä seitsemän kautta ja sen jälkeen useassa muussa NBA-joukkueessa. Williams valittiin Toronto Raptorsin pelaajana vuonna 2015 ja Los Angeles Clippersin pelaajana vuonna 2018.


title: Vallankumouksen helluntaiyö

text: ”Vallankumouksen helluntaiyö” oli Ranskan suuren vallankumouksen varhaisvaiheen tärkeä tapahtuma, jossa Ranskan perustuslakia säätävä kansalliskokous päätti 4.–5. elokuuta 1789 välisessä istunnossaan lakkauttaa koko vanhan feodaalijärjestelmän.


title: Vallankumouksen helluntaiyö

text: Kuningas Ludvig XVI:n Versailles’hin koollekutsuman vuoden 1789 säätyjen yleiskokouksen kolmas sääty oli kesäkuussa julistautunut perustuslakia säätäväksi kansalliskokoukseksi. Kuningas aikoi hajottaa kansalliskokouksen armeijan avulla, mutta Pariisin kansanjoukkojen toteuttama Bastiljin valtaus pakotti hänet luopumaan suunnitelmasta. Itsevaltiuden loppu oli jo tapahtunut tosiasia, mutta kansalliskokous ei edennyt muiden välttämättömien yhteiskunnallisten uudistusten käsittelyssä aateliston ja porvariston erimielisyyksien vuoksi. Heinäkuun 20. päivän tienoilla Ranskan maaseudulla alkoi kuitenkin levitä ”suurena pelkona” tunnettu laaja väkivaltainen hysteria, joka ajoi paniikissa aseistautuneet talonpojat hyökkäilemään aatelisten kartanoihin ryöstäen niitä ja tuhoten asiakirjoja. Feodaalinen järjestys ajautui hetkessä romahduksen partaalle. Kansalliskokous keskusteli 3. elokuuta mahdollisuudesta käyttää armeijaa talonpoikaislevottomuuksien kukistamiseen, mutta porvariston edustajat vastustivat ajatusta, koska samalla sotavoimalla voitaisiin hajottaa myös kansalliskokous ja palauttaa itsevaltius. Vaihtoehdoksi jäi pikainen uudistusten toteuttaminen.


title: Vallankumouksen helluntaiyö

text:
Illalla 4. elokuuta alkaneessa kansalliskokouksen istunnossa varakreivi Louis Marc Antoine de Noailles teki ehdotuksen, että kaikki aateliston ja papiston verotukselliset etuoikeudet kumottaisiin, maaorjuus, päivätyöt ("corvée") ja muut vastaavat vapaudenrajoitukset poistettaisiin korvauksetta, ja lopuista feodaalioikeuksista tehtäisiin mahdolliseksi vapautua rahallista korvausta vastaan. Noailles ei itse omistanut maata, mutta yllättäen ehdotuksen kannattajaksi ilmoittautui herttua Armand-Désiré d’Aiguillon, joka oli kuninkaan jälkeen Ranskan suurin maanomistaja. Aloite oli valmisteltu edellisinä päivinä liberaalien aatelisten muodostamassa bretonilaisklubissa, jonka jäseniä sekä Noailles että Aiguillon olivat.
Tämä käynnisti kello kahteen aamuyöllä jatkuneen erikoisen tapahtumasarjan, jossa aateliston ja papiston edustajat toisensa jälkeen pyysivät puheenvuoroa ilmoittaakseen luopuvansa vapaaehtoisesti vuosisataisista erioikeuksistaan, kuin kilpaillen siitä kuka ylittäisi edellisten puhujien myönnytykset. Kaikki eteni kuin hurmoksen vallassa ja pöytäkirjasihteereillä oli vaikeuksia pysyä mukana. Tilanomistajat julistivat luopuvansa seigneur-oikeuksistaan, katolinen kirkko kymmenyksistään ja parlamentit, maakunnat sekä kaupungit etuoikeuksistaan. Tärkeitä esiintyjiä öisessä istunnossa olivat isä Henri Grégoire, Alexandre Lameth ja François Henri de Virieu. Gérard de Lally-Tollendal pyysi turhaan puhemies Isaac le Chapelieria keskeyttämään istunnon sillä perusteella, että edustajat olivat ”menettäneet kaiken harkintakykynsä”. Tapahtumaa on luonnehdittu muun muassa ”isänmaalliseksi deliriumiksi” ja ”uhrausten orgiaksi”.


title: Vallankumouksen helluntaiyö

text: Kansalliskokous muotoili tehdyt päätökset 19 pykälää käsittäneeksi lakitekstiksi 5.–11. elokuuta 1789. Siihen sisältyi maaorjuuden lakkauttaminen, verovapauksien poistaminen, säätyyn perustuvien erityisten metsästys- ja tarhausoikeuksien poistaminen (mm. kyyhkyslakkojen osalta), kartanoiden tuomiovallan poistaminen, kymmenysten korvaaminen normaaleilla rahana maksettavilla veroilla, virkojen myynnin lopettaminen, feodaalimaksujen muuttaminen peruutettaviksi, ikuisten hallintaoikeuksien ja "banalité"-velvollisuuksien poistaminen, moninkertaisten virkatalojen poistaminen, perusteettomien eläkkeiden lakkauttaminen, siviili- ja sotilasvirkojen avaaminen kaikille kansalaisille, tiettyjen kaupunkien ja provinssien kuten Pariisin, Lyonin ja Bordeaux’n etuoikeuksien poistaminen sekä päätös uudistaa ammattikuntalaitos. Lakitekstiin sisällytettiin julistus ”Kansalliskokous lakkauttaa feodaalijärjestelmän kokonaisuudessaan”. Lisäksi laissa määrättiin lyöttämään mitali elokuun 4. päivän istunnon muistoksi.


title: Vallankumouksen helluntaiyö

text: Ludvig XVI kieltäytyi allekirjoittamasta elokuun lakeja kutsuen niitä aatelistoon ja papistoon kohdistuvaksi ”ryöstöksi”. Lokakuun 1789 alussa tapahtunut naisten marssi Versailles’hin pakotti kuninkaan taipumaan ja allekirjoittamaan lait. Lait promulgoitiin 3. marraskuuta 1789. Seurauksena muun muassa noin 1,5 miljoonaa maaorjaa vapautui. Parlamenttien toiminta lakkautettiin välittömästi. Kymmenysten lakkauttaminen puolitti kirkon tulot. Feodaalijärjestelmän purkaminen kokonaisuudessaan venyi kuitenkin kestämään pidempään. Talonpoikien pettymykseksi esimerkiksi "champart"-veroa ei lakkautettu tässä yhteydessä. Maaliskuussa 1790 säädetty laki feodalismin lakkauttamisesta säilytti joitain osia seigneur-järjestelmästä, ja niitä lakkautettiin vähän kerrallaan seuraavan kolmen vuoden aikana.


title: Jeremiah C. Sullivan

text: Jeremiah Cutler Sullivan (1. lokakuuta 1830 Madison, Indiana – 21. lokakuuta 1890) oli yhdysvaltalainen lakimies ja sotilas, joka palveli Pohjoisvaltioiden kenraalina Yhdysvaltain sisällissodassa. Hänen samanniminen isänsä oli Indianan osavaltion korkeimman oikeuden tuomari.


title: Jeremiah C. Sullivan

text: Sullivan aloitti sotilasuransa valmistumalla vuonna 1848 laivastoakatemiasta Annapolisissa, jonka jälkeen hän palveli kuusi vuotta laivastossa. Yhdysvaltain sisällissodan syttymisen jälken Sullivan oli mukana organisoimassa Indianan 6. vapaaehtoisrykmenttiä ja hänet valittiin rykmentin kapteeniksi. Myöhemmin hänet ylennettiin everstiksi ja siirrettiin Indianan 13. vapaaehtoisrykmentin komentajaksi. Keväällä 1862 hän komensi kokonaista prikaatia James Shieldsin johtamassa divisioonassa ensimmäisessä Kernstownin taistelussa. Pian taistelun jälkeen hänet ylennettiin prikaatikenraaliksi. Sullivan työskenteli loppusodan aikana useissa eri tehtävissä komentaen muun muassa kokonaista divisioonaa Länsi-Virginiassa ja erosi armeijasta sodan lopulla toukokuussa 1865. Sullivanille ei sodan loputtua myönnetty brevet-ylennystä kenraalimajuriksi, vaikka hän olikin toiminnut pitkään divisioonan komentajan.


title: Jeremiah C. Sullivan

text: Sodan jälkeen Sullivan asui Marylandissa, Oaklandissa ja muualla Kaliforniassa.


title: GMA Network

text: GMA Network, Inc. on Filippiinien mediayhtiö, joka sijaitsee Quezon Cityssa. GMA Network on perustettu DZBB-AM-nimisenä vuonna 1950.


title: Luettelo Suomen sisällissodan taisteluista

text: Tämä on luettelo Suomen sisällissodan taisteluista. Luettelo perustuu Kansallisarkiston julkaisemaan sisällissodan taistelupaikkakortistoon, jonka lähteinä ovat Vapaussodan historian komitean julkaisema kirjasarja "Suomen Vapaussota vuonna 1918" (Otava, Helsinki 1921–1925) sekä Kai Donnerin, Thure Svedlinn ja Heikki Nurmion toimittama kirjasarja "Suomen Vapaussota" (Gummerus, Jyväskylä 1921–1927). Varsinaisten taisteluiden ohella luettelo sisältää valkoisten sodan alkuvaiheessa suorittamat venäläisten varuskuntien valtaukset sekä punaisten hallussa olleiden paikkakuntien miehityksen sodan eri vaiheissa. Lisäksi luettelo sisältää sotaa edeltäneitä yhteenottoja, joissa osallisina olivat molemmat sisällissodan myöhemmät osapuolet.


text: Taistelut on jaoteltu neljään päärintamaan (Satakunnan, Hämeen, Savon ja Karjalan rintamat), Saksan maihinnousun jälkeen Uudellamaalla, Kanta- ja Päijät-Hämeessä sekä Kymenlaaksossa käytyihin taisteluhin, Ahvenanmaan ja Varsinais-Suomen taisteluhin sekä sisällissodan rintamalinjan pohjoispuolella käytyihin taisteluihin. Lisäksi mukana ovat Itä-Lapin rajaseudulle syntyneen Koillisrintaman taistelut.


text: Kaatuneiden määrät perustuvat Valtioneuvoston kanslian julkaisemaan "Suomen sotasurmat 1914–1922"-tietokantaan, ellei toisin ole lähteistetty. Taistelut ovat niiden alkamispäivän mukaisessa järjestyksessä. Rintamien päätaistelut on lihavoitu ja alapuolella ovat niihin liittyvät pienemmät taistelut.


title: FC Cincinnati

text: Football Club Cincinnati on yhdysvaltalainen jalkapalloseura, jonka joukkue pelaa Yhdysvaltain ja Kanadan korkeimmalla sarjatasolla Major League Soccerissa. Sen kotipaikka on Cincinnatin kaupunki Ohion osavaltiossa.


title: FC Cincinnati

text: Seuran pääomistaja on liikemies Carl H. Lindner III. Cincinnatille myönnettiin MLS-joukkue 29. toukokuuta 2018, ja se aloittaa pelit liigassa kaudella 2019. Kaudet 2016–2018 samanniminen joukkue pelasi USL Prossa, jossa se rikkoi kotiotteluissaan liigan yleisöennätyksen useita kertoja. Kaudella 2018 joukkue voitti liigan runkosarjan. Päätöskierroksen ottelua Indy Eleveniä vastaan seurasi 31 478 katsojaa, mikä oli jälleen ennätys.


title: FC Cincinnati

text: FC Cincinnati pelaa kotiottelunsa Cincinnatin yliopiston kampuksella sijaitsevalla Nippert Stadiumilla, jota käyttää myös yliopiston amerikkalaisen jalkapallon joukkue Cincinnati Bearcats. FC Cincinnatille on rakenteilla oma jalkapallostadion West Endin kaupunginosaan, minkä odotetaan valmistuvan vuonna 2021. Stadionin suunniteltu kapasiteetti on noin 26 000.


title: Richard Kind

text: Richard Bruce Kind (s. 22. marraskuuta 1956) on yhdysvaltalainen näyttelijä. Hän on tullut tunnetuksi sitcom-rooleistaan ohjelmissa "Hulluna sinuun" (Mark Devanow´n roolissa) ja "Spin City" (Paul Lassiterin roolissa).


title: Rosina Tengén

text: Anna Rosina Tengén (1. toukokuuta 1861 Helsinki – 11. marraskuuta 1943 Helsinki) oli suomalainen laulaja ja laulunopettaja.


title: Rosina Tengén

text: Rosina Tengénin vanhemmat olivat lääninrovasti Johan Albert Tengén ja Ida Maria Tengström. Hän kävi Helsingin musiikkiopiston 1891 ja opiskeli myös Wienissä, Pariisissa ja Roomassa. Toimittuaan ensin musiikkiopiston soololaulun opettajana 1895–1896 hän ryhtyi yksityisopettajaksi. Tengénin opettajia olivat Suomessa Abraham Ojanperä, Wienissä professori Filip Forsten ja Pauline Lucca, Roomassa professori Sarapani ja Pariisissa professori Froment, Renée Richard ja Rose Caron. Hänen oppilaitaan olivat puolestaan muun muassa Anna Hagelstam, Antonietta Toini Putkonen, Aino Elenius, Karin Ehder, Ester Ingman, Minna Talvik-Palmgren ja Aune Varmavuori. Vaikka Tengén tuli tunnetuksi etenkin musiikkipedagogina, hän oli myös esiintyvä taiteilija. Laulunopettajana Tengén toimi yli neljä vuosikymmentä.


title: Tornien taisto (Venäjä)

text: Tornien taisto on Venäjän politiikassa käytetty termi, jolla viitataan politiikan ylimmillä portailla käytyyn valtataisteluun. Tornit tarkoittavat Kremlin torneja, ja Kreml-nimitystä käytetään viittaamaan myös tähän politiikan yläkerrokseen: "Kremlissä on monta tornia" eli Kremlin eri klaanien näkemykset ja tavoitteet ovat erilaisia.


title: Einari Teräskivi

text: Einari Anton Teräskivi, vuoteen 1915 Ståhl (9. syyskuuta 1890 Helsinki – 13. kesäkuuta 1951 Helsinki) oli "Helsingin Sanomien" toimittaja, lehtiyhtiön kirjapainon apulaisjohtaja, teollisuusneuvos sekä graafisen alan vaikuttaja.


title: Einari Teräskivi

text: Teräskiven vanhemmat olivat vanginvartija Johan Wilhelm Ståhl ja Selma Sofia Fagerholm ja puoliso vuodesta 1916 Elina Maria Amann. Teräskivi tuli ylioppilaaksi 1910 ja valmistui filosofian kandidaatiksi 1914. Hän toimi Suomalaisen Kirjallisuuden Seuran arkiston amanuenssina 1910–1916 ja "Helsingin Sanomien" toimittajana 1916–1920 ja konttoripäällikkönä vuodesta 1920. Helsingin uusi kirjapaino -yhtiön apulaisjohtajana Teräskivi toimi 1921–1944. Hän oli myös muun muassa Sanoman ja Suomen Tietotoimiston johtokunnan jäsen, samoin kuin useiden graafisen alan järjestöjen ja yhdistysten jäsen. Teräskivi oli lisäksi perustamassa Reklaamimiesten kerhoa ja vaikutti mainosalalla. Vuonna 1942 hän toimitti Olavi Suomisen kanssa teoksen "Suomen kirjapainotaidon historiaa 1900–1942". Teollisuusneuvoksen arvonimi Teräskivelle myönnettiin 1950. Teräskivi oli nuoruudessaan tunnettu hiihtäjä ja keskimatkojen juoksija, joka toimi myös Helsingin Kisa-Veikkojen sihteerinä. Ansioistaan hänet nimitettiin urheiluseuran kunniapuheenjohtajaksi.


title: Replikointi

text: Replikointi (engl. "replication") tarkoittaa alkuperäisen tieteellisen tutkimuksen peruslöydösten vahvistamista uudessa tutkimuksessa eri aineistolla. Alkuperäisessä tutkimuksessa on saattanut olla pieni aineisto, ja replikoinnissa käytetään kattavampaa aineistoa. Replikoinnissa saatavat tutkimustulokset voivat poiketa alkuperäisen tutkimuksen tutkimustuloksista. Tutkimuksen replikointi ei siis tarkoita sitä että saatava samat tutkimustulokset. Se että replikoinnissa saadaan eri tutkimustulokset kuin alkuperäisessä tutkimuksessa ei tarkoita epäonnistumista.


title: Replikointi

text: Replikointitutkimus voi joko negatoida (engl. "negate") tai vahvistaa (engl. "reinforce") tieteellisten tutkimusten peruslöydöksiä. Replikointitutkimuksessa saadusta peruslöydöksen vahvistumisesta käytetään englannin kielessä sanaa "corroborate". Replikointitutkimuksessa saatu näyttö on yleensä heikompaa kuin alkuperäisessä tutkimuksessa saatu näyttö. Tämä tarkoittaa sitä että replikointitutkimukset yleensä heikentävät alkuperäisen tutkimuksen todistusvoimaa.


title: Replikointi

text: Yksittäisen tutkijan kannusteet eivät kannusta tekemään replikointitutkimuksia. Tutkijoiden kannusteet ohjaavat tekemään tutkimuksia joissa on jotain alkuperäistä, jokin uusi löydös, jokin uusi mahdollisuus. Replikointitutkimukset kuitenkin osoittavat mikä on todennäköistä ja lisäävät tutkimusten peruslöydösten luotettavuutta.


title: Replikointi

text: Replikointitutkimuksia julkaistaan harvoin tieteellisissä julkaisuissa. Esimerkiksi taloustieteen tieteellisissä julkaisuissa julkaistuista tutkimuksista vain 0,1 prosenttia on ollut replikointitutkimuksia vuosina 1974–2014.


title: Uusittavuus

text: Uusittavuus (engl. "reproducibility") tarkoittaa tieteellisen tutkimuksen toistamista siten että toinen tutkija voi saada alkuperäistä tutkimusta noudattamalla täsmälleen samat tutkimustulokset. Uusittavissa olevan tutkimuksen datan tulee olla sellaista että se on saatavilla. Uusittavuutta heikentää luottamuksellinen, yksityisomistuksessa oleva data. Uusittavuus koskee samasta aineistosta saatavia tutkimustuloksia. Tutkimuksen toistamista sen peruslöydösten vahvistamiseksi eri aineistolla kutsutaan replikoinniksi.


title: Uusittavuus

text: Ei-uusittavuus koskee erityisesti biolääketiedettä. Yksi ei-uusittavien tutkimusten syy on vilpillisyys, mihin kannustaa tutkijan tarve julkaista korkean impaktikertoimen julkaisussa. Muita syitä ovat koeasetelman suunnittelun virheet sekä tilastollisen analyysin virheet.


title: Uusittavuus

text: Tutkimukset jotka eivät ole uusittavissa koituvat kalliiksi. Tutkimukset jotka eivät ole uusittavissa maksavat erään arvion mukaan yhdysvaltalaisille tutkijoille 28 miljardia Yhdysvaltojen dollaria vuodessa. Kustannukset johtuvat siitä että ei-uusittavuus aiheuttaa suurta tehottomuutta tieteellisessä tutkimustyössä. Tutkijat seuraavat vääriä johtolankoja.


title: Uusittavuus

text: Kesällä 2016 suoritetun kyselyn perusteella tiede on kärsinyt uusittavuuskriisistä, kun tutkijat eivät ole kyenneet uusimaan kollegoidensa kokeiden tuloksia. Yli 70 prosenttia tutkijoista on yrittänyt uusia kollegansa kokeen siinä onnistumatta. "Nature"-julkaisu on sittemmin edellyttänyt julkaistavilta tutkimuksilta huomion kiinnittämistä siihen miten joku muu voisi uusia kokeen.


title: Uusittavuus

text: Alankomaiden tiedeakatemian mukaan uusittavuudesta pitäisi tehdä normaali osa empiirisiä tieteitä. Myös Yhdysvaltojen tiedeakatemia ja Brittiläinen psykologiyhteisö ovat kiinnittäneet huomiota uusittavuuteen.


title: Radiodiffusion Télévision Sénégalaise

text: Radiodiffusion Télévision Sénégalaise (RTS) on Senegalin kansallinen yleisradioyhtiö.


title: Radiodiffusion Télévision Sénégalaise

text: Senegalin yleisradiotoiminta on saanut alkunsa vuonna 1939 perustetusta Radio Dakarista. Toinen radioasema perustettiin Saint-Louisiin vuonna 1952. Radio Dakar, josta 1950-luvulla tuli osa Ranskan Länsi-Afrikan Radio Inter-AOF -ketjua, oli hengeltään ja sisällöltään ranskalainen radioasema. Afrikkalaisia kieliä käytettiin lähinnä uutislähetyksissä ja historia-aiheisissa ohjelmissa. Aseman afrikkalaistuminen alkoi vuonna 1957. Malin liittovaltion aikana se kantoi nimeä Radio Mali ja Senegalin itsenäistyttyä vuonna 1960 siitä tuli Radio Sénégal. Maan hallituksen alaisuudessa toimineella radiolla oli kaksi kanavaa, Chaîne nationale ja Chaîne internationale.


title: Radiodiffusion Télévision Sénégalaise

text: Kokeellisia televisiolähetyksiä ryhdyttiin käynnistämään Unescon tuella vuonna 1963. Vuonna 1973 perustettiin radio- ja televisiotoiminnasta vastannut valtiollinen Office de Radiodiffusion Télévision du Sénégal. Viestintäkentän vapautuessa siitä tuli kansallinen mediayhtiö Radiodiffusion Télévision Sénégalaise vuonna 1992.


title: Radiodiffusion Télévision Sénégalaise

text: RTS:llä on nykyään neljä radiokanavaa: ranskaksi, wolofiksi ja muilla kansallisilla kielillä toimiva Chaîne Nationale, vieraskielistä ohjelmaa välittävä Sénégal Internationale, alueradioista koostuva Chaîne Régionale ja Dakarissa toimiva RTS Mag FM. Kaikki radiolähettimet toimivat ULA-alueella. Valtakunnallisia televisiokanavia on kaksi. Televisio-ohjelmat tuotetaan digitaalisesti, mutta ne lähetetään maanpäällisessä verkossa analogisina. Radio- ja televisio-ohjelmia välitetään myös satelliittien kautta.


title: Radiodiffusion Télévision Sénégalaise

text: 1990-luvulta lähtien Senegaliin on perustettu lukuisia kaupallisia ja yhteisöradioita sekä yksityisiä TV-asemia. Ne toimivat usein paikallisilla kielillä. Lisäksi välitetään ulkomaisten yleisradioyhtiöiden ohjelmia.


title: São Tomé ja Príncipen presidentti

text: São Tomé ja Príncipen presidentti on São Tomé ja Príncipen valtionpäämies. Presidentti valitaan suoralla kansanvaalilla, ellei kukaan ehdokkaista saa yi 50% äänistä, voidaan käydä toinen kierros. Presidenttikauden pituus on viisi vuotta, sama henkilö voidaan valita korkeintaan kahdelle kaudelle.


title: Antero Viinikainen

text: Osmo Antero Viinikainen (s. 6. kesäkuuta 1941 Kotka) on suomalainen kirjailija, opettaja ja matkaopas.


title: Antero Viinikainen

text: Viinikaisen vanhemmat olivat Veikko Viinikainen ja Miili o.s. Viinamäki. Hän on opiskellut valtiotieteitä Helsingin yliopistossa ja työskennellyt muun muassa kansakoulunopettajana, sirkuksessa, atk-suunnittelijana, matkaoppaana ja sijoituskonsulttina. Viinikaisen kirja "Aleksis Kivi ja Serbian prinsessa" oli Finlandia-palkintoehdokkaana 1996. Viinikainen on asunut aiemmin 10 vuotta Oulussa ja nykyisin hän asuu Helsingissä.


title: A’ana

text: A’ana on yksi Samoan hallintoalueista. Se sijaitsee Upolun saaren länsiosassa. Sen pinta-ala on 193 km² ja väkiluku oli vuoden 2016 väestönlaskennassa 23 265.


title: Aiga-i-le-Tai

text: Aiga-i-le-Tai on yksi Samoan hallintoalueista. Se sijaitsee Upolun saaren länsiosassa. Sen pinta-ala on 27 km² ja väkiluku oli vuoden 2016 väestönlaskennassa 5 029.


title: Aiga-i-le-Tai

text: Hallintoalueeseen kuuluvat myös Apoliman, Manonon ja Nu’ulopan saaret.


title: Atua

text: Atua on yksi Samoan hallintoalueista. Se sijaitsee Upolun saaren itäosassa. Sen pinta-ala on 413 km² ja väkiluku oli vuoden 2016 väestönlaskennassa 22 769.


title: Gaga’emauga

text: Gaga’emauga on yksi Samoan hallintoalueista. Se sijaitsee Savai’in saaren koillisosassa. Sen pinta-ala on 223 km² ja väkiluku oli vuoden 2016 väestönlaskennassa 7 840.


title: Gaga’ifomauga

text: Gaga’ifomauga on yksi Samoan hallintoalueista. Se sijaitsee Savai’in saaren pohjoisosassa. Sen pinta-ala on 365 km² ja väkiluku oli vuoden 2016 väestönlaskennassa 4 878.


title: Palauli

text: Palauli on yksi Samoan hallintoalueista. Se sijaitsee Savai’in saaren eteläosassa. Sen pinta-ala on 523 km² ja väkiluku oli vuoden 2016 väestönlaskennassa 9 300.


title: Satupa’itea

text: Satupa’itea on yksi Samoan hallintoalueista. Se sijaitsee Savai’in saaren eteläosissa. Sen pinta-ala on 127 km² ja väkiluku oli vuoden 2016 väestönlaskennassa 5 261.


title: Hilkka Ravilo

text: Hilkka Eeva Ravilo (s. 18. marraskuuta 1940 Kiuruvesi) on suomalainen kirjailija.


title: Hilkka Ravilo

text: Ravilon vanhemmat olivat pienviljelijä Juho Arpiainen ja Liisa Reme. Hän kävi kansakoulun Kiuruvedellä sekä myöhemmin reikäkorttilävistys- , puhtaaksipiirustus- ja konekirjoituskurssit. Hän on työskennellyt kotiapulaisena, reikäkorttilävistäjänä, piirtäjä-konekirjoittajana, edustustilan emäntänä, hotellin keittiöapulaisena, miesten asuntolan siivoojana, puhelinvaihteen hoitajana, konekirjoittajana ja tekstinkäsittelijänä. Esikoisromaaninsa "Kuin kansanlaulu" hän julkaisi vuonna 1991. Ravilon kirja "Mesimarjani, pulmuni, pääskyni" oli Finlandia-palkintoehdokkaana 1997. Ravilo on asunut Kiuruvedellä vuoteen 1957 ja sittemmin hän on asunut Kuopiossa, Leppävirroilla, Lohjalla ja viimeksi Heinävedellä.


title: Va’a-o-Fonoti

text: Va’a-o-Fonoti on yksi Samoan hallintoalueista. Se sijaitsee Upolun saaren koillisosissa. Sen pinta-ala on 38 km² ja väkiluku oli vuoden 2016 väestönlaskennassa 1 621.


title: Vaisigano

text: Vaisigano on yksi Samoan hallintoalueista. Se sijaitsee Savai’in saaren luoteisosissa. Sen pinta-ala on 178 km² ja väkiluku oli vuoden 2016 väestönlaskennassa 6 543.


title: Taina Sampakoski

text: Taina Sampakoski (s. 1957) on suomalainen kirjailija ja opettaja.


title: Taina Sampakoski

text: Sampakosken esikoisromaani "Ikoni" oli Finlandia-palkintoehdokkaana 2006. Romaanin pohjana oli Sampakosken Jyväskylän avoimen yliopiston luovan kirjoittamisen kurssilla lopputyönä kirjoittama novelli jonka hän laajensi romaaniksi. Sampakoski on opettanut suomen kieltä peruskoululaisille Kalixissa Ruotsissa.


title: Nivalan rautatieasema

text: Nivalan rautatieasema () on asema Suomen rataverkolla Iisalmi–Ylivieska-radan varrella Nivalassa. Vuonna 1925 rakennettu asemarakennus on nykyään muussa liiketoimintakäytössä. Yksiraiteisella asemalla pysähtyy taajamajunia.


title: Turkka Hautala

text: Turkka Hautala (s. 1981 Salo) on suomalainen kirjailija. Salosta kotoisin oleva Hautala asuu nykyisin Helsingissä. Hän on työskennellyt muun muassa grillimyyjänä, lehtimiehenä ja postinkantajana. Hautalan esikoisromaani "Salo" oli Finlandia-palkintoehdokkaana 2009.


title: Sinkkisyanidi

text: Sinkkisyanidi (Zn(CN)) on sinkki- ja syanidi-ionien muodostama epäorgaaninen ioniyhdiste. Yhdistettä käytetään päällystettäessä muita metalleja elektrolyyttisesti sinkillä ja reagenssina orgaanisen kemian synteeseissä.


title: Sinkkisyanidi

text: Huoneenlämpötilassa sinkkisyanidi on valkoista kiteistä ainetta. Yhdiste on veteen liukenematonta, eikä se liukene myöskään orgaanisiin liuottimiin. Syanidiliuoksiin sinkkisyanidi sen sijaan liukenee muodostaen kompleksisen tetrasyanosinkaatti-ionin ([Zn(CN)]). Muiden syanidien tavoin aine on erittäin myrkyllistä.


title: Sinkkisyanidi

text: Sinkkisyanidia voidaan valmistaa liuottamalla sinkkioksidia vetysyanidin vesiliuokseen tai saostamalla vesiliukoisen sinkkisuolan liuoksesta alkalimetalisyanidien avulla. Yhdistettä muodostuu myös syanogeenin ja metallisen sinkin välisellä reaktiolla.


title: Sinkkisyanidi

text: Sinkkisyanidia käytetään päällystettäessä elektrolyyttisesti muita metalleja sinkillä. Sitä on käytetty myös palamattomissa maaleissa. Orgaanisen kemian synteeseissä sitä käytetään Gattermann-reaktioissa ja syanoenamiinien ja syanosilyylieettereiden valmistukseen.


title: Brodequin

text: Brodequin on yhdysvaltalainen brutaalia death metalia soittava yhtye. Yhtyeen perustivat vuonna 1998 veljekset Jamie ja Michael Bailey, ja sen kotipaikka on Knoxvillen kaupunki Tennesseen osavaltiossa. Yhtye on julkaissut urallaan kolme studioalbumia.


title: Mikaela Sundström

text: Mikaela Sundström (s. 1971 Lapinjärvi) on suomenruotsalainen Inkoossa asuva juristi ja kirjailija. Hän on työskennellyt lasten tv-ohjelmien parissa ("Buu-klubben") ja tehnyt näytelmien käsikirjoituksia. Sundströmin kirja "Dessa himlar kring oss städs" oli Finlandia-palkintoehdokkaana 1999.


title: Manabu Horii

text: Manabu Horii (s. 19. helmikuuta 1972 Muroran) on japanilainen pikaluistelun olympia- ja MM-mitalisti, jonka uran huippuvuodet olivat 1990-luvulla. Hän oli erikoistunut sprinttimatkoille.


title: Manabu Horii

text: Horii saavutti olympiapronssia 500 metrin kilpailussa Lillehammerissa 1994. Vuonna 1995 hän sijoittui sprinttereiden MM-kilpailuissa kahdeksanneksi ja vuonna 1996 hän saavutti pronssia. Vuoden 1996 matkakohtaisissa MM-kilpailuissa hän oli 1 000 metrillä viides ja 500 metrillä kuudes.


title: Manabu Horii

text: Vuonna 1997 Horii saavutti uransa ainoan maailmanmestaruuden matkakohtaisten MM-kilpailujen 500 metrillä Varsovassa. Samojen kisojen 1 000 metrillä hän sijoittui kahdeksanneksi. Naganon olympialaisissa 1998 hän oli 500 metrillä 13:s ja 1 000 metrillä 17:s. Samana vuonna hän sijoittui sprinttereiden MM-kilpailuissa kuudenneksi. Vielä vuonna 2001 Horii sijoittui matkakohtaisten MM-kilpailujen 500 metrillä neljänneksi ja sprinttereiden MM-kilpailuissa kahdeksanneksi. Salt Lake Cityn olympialaisissa 2002 hän oli 500 metrillä 14:s ja 1 000 metrillä 22:s.


title: Manabu Horii

text: Maailmancupin yhteispisteissä Horii oli paras 500 metrillä kaudella 1995–1996 ja 1 000 metrillä kaudella 1996–1997. Hän paransi 1 000 metrin maailmanennätystä kahdesti: 1. maaliskuuta 1996 hän teki ajan 1.11,67 ja 22. marraskuuta 1997 ajan 1.10,63, molemmat Calgaryssä. Hän teki sprinttipisteiden maailmanennätyksen 143,425 Calgaryssä 1.–3. maaliskuuta 1996.


title: Turo Kuningas

text: Turo Kuningas (s. 1974 ) on suomalainen Tampereella asuva kirjailija.


title: Marja-Liisa Heino

text: Marja-Liisa Heino (s. 1969) on suomalainen Nokialla asuva kirjailija ja kirjastotyöntekijä. Heino valmistui yhteiskuntatieteiden maisteriksi 1998. Hän on julkaissut viisi dekkaria.


title: Ljubljana (1938)

text: Ljubljana oli Jugoslavian kuninkaallisen laivaston vuonna 1938 vesillelaskettu Beograd-luokan hävittäjä, joka palveli toisessa maailmansodassa.


title: Ljubljana (1938)

text: Alus tilattiin Jadranska brodogradilišta telakalta Splitistä, missä köli laskettiin vuonna 1936. Alus laskettiin vesille 28. kesäkuuta 1938 ja otettiin palvelukseen joulukuussa 1939.


title: Ljubljana (1938)

text: "Ljubljana" ajoi riutalle Sibenikin sataman edustalla 24. tammikuuta 1940, ja sen kylki repeytyi. Alus pyrki satamaan, mutta upposi miehistön uidessa maihin. Ainoastaan yksi miehistönjäsen sai surmansa. Aluksen päällikkö pidätettiin tutkimusten ajaksi.


title: Ljubljana (1938)

text: Akselivallat hyökkäsivät Jugoslaviaan huhtikuussa 1941, ja Italian laivasto valtasi aluksen 17. huhtikuuta sen ollessa edelleen telakalla korjattavana. Alus hinattiin Kotorinlahdelle ja edelleen Rijekaan kunnostettavaksi. Sen valonheitin poistettiin ja korvattiin 37 millimetrin tykillä. Myös taaempi tulenjohtolaite poistettiin. Aluksen 40 millimetrin ilmatorjuntatykit korvattiin viidellä Bredan 20 millimetrin 65 pituuskaliiperin Model 35 -tykeillä. Savuhormien hatut leikattiin.


title: Ljubljana (1938)

text: Kunnostettu alus liitettiin loka- tai marraskuussa 1942 Regia Marinaan nimellä "RN Lubiana". Se oli saattuetehtävissä vuosina 1942–1943 ja vuoden 1943 alusta Tunisian huoltosaattueiden suojana. Alus osallistui 9. helmikuuta – 22. maaliskuuta 1943 joukkojen siirtoihin Pohjois-Afrikan ja Italian välillä. Tehtävästä vapauduttuaan 27. maaliskuuta se suojasi jälleen huoltokuljetuksia, mutta tuhoutui ajettuaan karille Tunisian rannikolla 1. huhtikuuta 1943.


title: Dean Reed

text: Dean Cyril Reed (22. syyskuuta 1938 Denver, Colorado – 13. kesäkuuta 1986 Itä-Berliini) oli yhdysvaltalainen laulaja-lauluntekijä, näyttelijä ja poliittinen aktivisti, joka eli suuren osan elämästään ulkomailla, ensin Etelä-Amerikassa, sitten Italiassa ja pisimpään Itä-Saksassa. Vasemmistolainen Reed oli Neuvostoliitossa ja muissa kommunistimaissa ainoita hyväksyttyjä länsimaisia artisteja, ja häntä käytettiin myös poliittisen propagandan välineenä. Hänen Melodijalle ja Supraphonille tehtyjä 13 albumia myytiin yli 10 miljoonaa kappaletta, hän näytteli kymmenissä elokuvissa ja vuonna 1979 hänelle myönnettiin Leninin palkinto ainoana amerikkalaisena.


title: Dean Reed

text: Dean Reed syntyi kolmilapsisen opettajaperheen keskimmäisenä Coloradossa, Wheat Ridge -nimisessä Denverin esikaupungissa. Isä oli poliittisesti oikeistorepublikaani, mutta äiti tunsi vasemmisto- ja feminismisympatioita. Vuonna 1948 kymmenvuotias Dean Reed laitettiin sotilaalliseen sisäoppilaitokseen. Hän kiinnostui teatterista ja kitaransoitosta ja esiintyi vuodesta 1954 trubaduurina Denverin alueen klubeilla. Hän pääsi opiskelemaan meteorologiaa urheilustipendillä Coloradon yliopistossa Boulderissa, mutta keskeytti opintonsa kahden vuoden jälkeen ja lähti Hollywoodiin, jossa sai komean ulkomuotonsa ansiosta pieniä elokuvarooleja ja levytyssopimuksen Capitol Recordsille. Warner Bros. -yhtiön elokuvakoulussa Reed tutustui pasifistiseen ja vasemmistolaiseen opettajaansa Paton Priceen, Hollywoodin mustalle listalle joutuneeseen näyttelijään, josta tuli hänen hyvä ystävänsä ja mentorinsa vuosikymmeniksi. Kurssitovereihin kuului myös toinen sittemmin Euroopassa uraa luonut amerikkalaisnäyttelijä Jean Seberg.


title: Dean Reed

text: Merkittäviä elokuvarooleja Reed ei Hollywoodissa saanut, eivätkä hänen levytyksensäkään nousseet Yhdysvaltojen myyntilistoille, mutta hänen kolmas singlensä ”Our Summer Romance” muodostui melkoiseksi hitiksi joissakin Etelä-Amerikan maissa. Maaliskuussa 1962 Capitol lähetti Reedin kiertueelle Brasiliaan, Chileen ja Peruun. Reed ihastui maanosaan, vahvisti vasemmistonäkemyksiään nähdessään kansan köyhyyttä, opetteli espanjan kielen ja asettui kiertueen jälkeen asumaan Argentiinaan. Reed osallistui Helsingissä vuonna 1962 pidettyyn sosialistiseen nuorisofestivaaliin ja tutustui siellä Neuvostoliiton ja sen satelliittimaiden poliittisesti aktiivisiin nuoriin. Hänellä oli jonkin aikaa oma tv-show Argentiinan televisiossa, ja ensimmäisen elokuvaroolinsa hän kuvasi Meksikossa 1960-luvun keskivaiheilla.


title: Dean Reed

text: Reed esiintyi Neuvostoliitossa ensi kertaa syksyllä 1966, jolloin hänellä oli yhdeksän viikkoa kestänyt kiertue yhdeksässä neuvostokaupungissa. Hänestä tuli maassa suuri nuorisoidoli, jonka suosio jatkui 1980-luvulle.


title: Dean Reed

text: Reed karkotettiin Argentiinasta poliittisten mielipiteidensä vuoksi. Hän asui 1960-luvun loppupuolen Italiassa ja näytteli noin kymmenessä spagettiwesternissä. Samalla hän tuki Salvador Alienden kampanjaa Chilessä. Vuonna 1973 hän asettui uuden vaimonsa kotimaahan Itä-Saksaan mutta piti Yhdysvaltojen passinsa, minkä ansiosta hän sai kulkea varsin vapaasti rautaesiripun molemmin puolin. Itä-Saksassa hän jatkoi elokuvauraansa ja toimi myös käsikirjoittajana ja ohjaajana monissa DEFA-yhtiön filmeissä, muun muassa Victor Jarasta kertovassa elokuvassa "El Cantor" (1978). Samalla hän jatkoi myös muusikonuraansa kiertäen itäblokin maissa ja levyttäen 13 albumia jotka myivät yli 10 miljoonaa kappaletta. Vuonna 1979 hänelle myönnettiin Neuvostoliiton korkeimpiin kuulunut tunnustus, Leninin palkinto. Hän tunsi henkilökohtaisesti useimmat itäblokin maiden valtionjohtajat.


title: Dean Reed

text: Vuonna 1978 Reed vieraili kotimaassaan Yhdysvalloissa ja joutui pidätetyksi uuden voimalinjan rakentamista vastustaneessa mielenosoituksessa Minnesotassa. Yhdysvalloissa paikallisuutinen ei olisi herättänyt suurta huomiota, mutta itäblokin maissa asiaa pidettiin ihmisoikeuskysymyksenä ja se oli laajasti esillä mediassa koko kolme viikkoa jatkuneen pidätyksen ajan. Hänen puolestaan lähettivät vetoomuskirjeitä ja -sähkeitä presidentti Jimmy Carterille muun muassa Jasser Arafat, Erich Honecker, Gustáv Husák, Maja Plisetskaja ja Andrei Gromyko.


title: Dean Reed

text: Kesäkuussa 1986 Reed löydettiin hukkuneena Itä-Berliinin kaakkoiskolkan Zeuthener Seestä. Vain vähän aiemmin häntä oli haastateltu USA:n television "60 Minutes" -ajankohtaisohjelmassa ja hän oli Berliinissä ilmaissut tukeaan Puolan Solidaarisuus-liikkeelle ja saanut siitä Honeckerin nuhteet. Hänen yllättävä kuolemansa 47-vuotiaana aiheutti huhuja murhasta, vakoilijana toimimisesta, homoseksuaalisuudesta ja HIV-tartunnasta. Hänen autostaan löytyi itsemurhaviesti, Itä-Saksan propagandajohtajalle osoitettu kirje, jonka maan johto julisti salaiseksi perusteena hienotunteisuus leskeä kohtaan. Kirje julkaistiin vasta Saksojen yhdistyttyä joitakin vuosia myöhemmin. Siinä Reed pahoittelee kolmannen avioliittonsa huonoa tilaa ja sitä, että hänen uransa DDR:ssä alkaa olla ohi hänen poliittisesti epäkorrektien lausuntojensa vuoksi, eikä uran jatkaminen Yhdysvalloissa tai muuallakaan olisi mahdollista.


title: Dean Reed

text: Tom Hanksin kaavaili 2000-luvulla elämäkertaelokuvaa Dean Reedistä, mutta on sittemmin luopunut hankkeesta.. Vuonna 2007 valmistui Reedin elämää kuvaava puolitoistatuntinen dokumenttielokuva "Der rote Elvis".


title: Dean Reed

text: Yle Teema esitti huhtikuussa 2007 pari Reedin Itä-Saksassa tekemää lännenelokuvaa, "Veriveljet" (Blutsbrüder, 1975) ja "Preerian Elvis" (Sing, Cowboy, Sing, 1981), joissa hän on toiminut myös ohjaajana tai käsikirjoittajana. Dean Reediin viitataan usein vuonna 2018 esitetyssä, 1980-luvun itäsaksalaisia nuoria kuvaavassa minisarjassa "Kesä Balatonilla" (Honigfrauen, 2017).


Luettelo tutkimusmatkoista Etelämantereelle on kronologinen luettelo tutkimusmatkoista, joihin Etelämanner liittyy. Ihminen saavutti etelänavan ensimmäisen kerran vuonna 1911, mutta Etelämantereen olemassaoloa on epäilty jo Ptolemaioksen ajoista ensimmäiseltä vuosisadalta asti.


title: Vétroz

text: Vétroz on kunta Sveitsissä Valais’n kantonissa. Siellä on runsaat 6 000 vakinaista asukasta. Vétroz on yksi Contheyn hallinnollisen alueen () viidestä kunnasta.


title: Vétroz

text: Vétroz sijaitsee Valais’n ranskankielisessä osassa Sionista viitisen kilometriä länteen. Vétroz muodostaa yhtenäisen taajama-alueen lähinaapuriensa, Contheyn ja Ardonin kanssa. Etelässä kunnan rajana on Rhônejoki. Vétrozin pohjoisimmat osat ovat Les Diablerets -vuorella yli kahden kilometrin korkeudessa.


title: Vétroz

text: Vétroz on viininviljelyaluetta: Rhônen laakson pohjoisrinteellä on viinitarhoja 1,7 neliökilometriä.


title: Vétroz

text: Rhônen laaksossa kulkeva SBB:n rautatie ja moottoritie A9 Lausannesta Brigiin kulkevat Vétrozin kautta. Sionista Martignyyn liikennöivät postiautot kulkevat Vétrozin kautta.


Luettelo Suomen evankelis-luterilaisen kirkon ruotsinkielisen virsikirja (1986) virsistä käsittää luettelon vuonna 1987 käyttöön otetuista Suomen evankelis-luterilaisen kirkon käytössä olevan suomenkielisen virsikirjan virsistä.


title: Luettelo Suomen evankelis-luterilaisen kirkon ruotsinkielisen virsikirja (1986) virsistä

text: Nykyiset suonen– että ruotsinkieliset virsikirjat julkaistiin vuonna 1986 ja otettiin käyttöön ensimmäisenä adventtina seuraavana vuonna. Ruotsinkielinen virsikirja pitää sisällään 632 virttä. Virsikirjaan on lisätty Lauluja kirkollisiin toimituksiin, jonka myötä virsikirjaan lisättiin virret 734–762. Vuonna 2015 julkaistiin Virsikirjan lisävihko, minkä myötä virsikirjaan lisättiin virret 801–947. Samana vuonna julkaistiin myös suomenkielinen lisävihko. Lisävihot otettiin käyttöön ensimmäisenä adventtina vuonna 2016.


title: Erik Gustaf Boström

text: Erik Gustaf Boström (11. helmikuuta 1842 – 21. helmikuuta 1907) oli ruotsalainen poliitikko. Hän toimi maansa pääministerinä kaksi kertaa, ja lisäksi ulkoministerinä, valtiovarainministerinä ja kansanedustajana.


title: Erik Gustaf Boström

text: Boström opiskeli Uppsalan yliopistossa, mutta vanhempiensa kuoleman jälkeen palasi hoitamaan suvun sääntöperintötilaa. Lähiseudun maanviljelijät kunnoittivat häntä ja äänestivät Boströmin valtiopäiväedustajakseen vuonna 1876. Tuohon aikaan keskustalainen maaseudun puolue oli voimissaan, mutta sen veropolitiikasta oli kiistoja. Boströmillä sanottiin olevan taloionpoikaisjärkeä, kammo byrokratiaa kohtaan ja kyky ymmärtää maanviljelijöiden huolia. Puolue hajosi 1883 ja Boström liittyi ns. Uuteen keskustaan.


title: Erik Gustaf Boström

text: Vuonna 1891 Boströmistä tuli pääministeri. Tuohon aikaan Ruotsin politiikassa kiisteltiin vapaakaupan ja protektionismin välillä, ja Boström kannatti protektionismia. Boströmin erityisenä tavoitteena oli sotavoimien vahvistaminen. Hän sai valtiopäivät luopumaan vanhasta ruotujaosta ja siirtymään lähemmäksi yleistä asevelvollisuutta.


title: Erik Gustaf Boström

text: Toisella pääministerikaudellaan Boström yritti turhaan laajentaa äänioikeutta kaikille 25 vuotta täyttäneille miehille. Hän ei myöskään onnistunut säilyttämään Ruotsi-Norjan personaaliunionia. Norjalaiset kokivat että heidän maataan kohdeltiin siirtomaata eikä tasaveroisena valtioliittokumppanina.


title: Cyathea weatherbyana

text: Cyathea weatherbyana on saniaispuihin kuuluva kasvilaji. Se on Galápagossaarten kotoperäinen kasvi. Sitä kasvaa saariston korkeimmilla kohdilla niin sanotulla pampavyöhykkeellä. Se on vyöhykkeen ainoa puumaisesti kasvava kasvi. Se voi kasvaa jopa kolmemetriseksi, ja sen halkaisija voi olla lähes 30 senttimetriä.


title: Redditch

text: Redditch on noin asukkaan kaupunki ja borough Worcestershiren kreivikunnassa läntisessä Keski-Englannissa, Birminghamista etelään. Se on Worcestershiren toiseksi suurin kaupunki. Se sijaitsee Avoniin virtaavan Arrowjoen laaksossa.


title: Redditch

text: Redditch on kuuluisa tehtaistaan, jotka valmistavat neuloja, ongenkoukkuja ja jousia. Kaupungissa valmistetaan myös polkupyöriä ja moottoripyöriä. Vuonna 1965 Redditchistä alettiin kehittää Birminghamin nopeasti kasvavalle väestölle uutta kaupunkilähiötä parlamentin antaman "New Towns" -asetuksen mukaisesti.


title: KJT Haukat

text: KJT Haukat ry on Keravan, Järvenpään ja Tuusulan juniorijääkiekkoyhdistysten 1.5.2017 muodostama yhdistys, jonka jäseniä ovat Shakers Juniorit ry, Tuusulan Juniorikiekko ry, TuusKiekko ry sekä Jääurheiluseura Haukat ry. Kaikki edellä mainitut yhdistykset ovat Suomen jääkiekkoliiton jäsenseuroja. KJT Hockeyn ja Järvenpään Haukkojen yhteisjoukkueet ovat osallistuneet C2-A - ikäluokkien sarjoihin kaudesta 2015-2016 alkaen. Kauden 2018-2019 alusta KJT Haukat-joukkueilla on ollut yhtenäinen uusi peliasu ja oma logo. Joukkueita eri juniori-ikäluokissa on kahdesta kolmeen ja tasoittain ne on nimetty seuraavasti: Yhdistyksen alaisuudessa toimii nykyisin myös naisten ja miesten edustusjoukkueet. Yhdistyksen rahaliikenne ja urheilutoiminnan päätöksenteko on alistettu Jääurheiluseura Haukat ry:n ja KJT Hockey ry:n taloudenhoitajille ja hallituksille. Yhdistyksen ikäluokat ja pelijoukkueet toimivat hallinnollisesti ja taloudellisesti sen jäsenseuran alaisuudessa, jonka toimintapaikalla joukkue toimii.


title: KJT Haukat

text: Joukkueet toimivat paikkakunnittain seuraavasti:


title: Zinsou-säätiö

text: Zinsou-säätiö, ranskaksi Fondation Zinsou on yksityisen vuonna 2005 Cotonoussa, Beninissä perustama säätiö. Sen toiminta suuntautuu sosiaalisille- ja kulttuurialoille ja se omistautuu Afrikan nykytaiteelle. Säätiö hyödyttää Benin kulttuuria.


title: Zinsou-säätiö

text: Hankkeen käynnisti Cotonoussa vuonna 2005, Marie-Cécile Zinsou, (s.1982) joka on valmistunut taidehistorioitsijaksi. Hänen isänsä on liikemies Lionel Zinsou, ja hänen isosetänsä on entinen Beninin presidentti Emile-Derlin Zinsou. Säätiön ensimmäinen vaihe on omistettu beniniläiselle nykytaiteelle. Säätiön tavoitteena ei ole markkinoida taideteoksia kuten gallerioissa, vaan välittää taidetta yhdessä muiden kansainvälisten instituutioiden kanssa.


title: Zinsou-säätiö

text: Säätiö on tuonut esille ensimmäisen kahdeksan toimintavuoden aikana tuhansia nykytaiteen teoksia teoksia ja neljä miljoonaa kävijää, joista suurin osa on ollut koululaisia. Se on järjestänyt taidenäyttelyitä, julkaissut kirjoja ja osallistunut yhteistyöhön Regard Bénin, festivaalin tuottamisessa, josta tuli Beninin biennaali vuonna 2012. Zinsou säätiö järjestää lapsille ateljeetyöpajoja, tanssityöpajoja, valokuvaustyöpajoja ja edistää beniniläisen taiteen kehittymistä, sekä nuorten koulutuspolitiikkaa. Säätiö on myös avannut kaksi minikirjastoa Cotonouhun.


title: Zinsou-säätiö

text: Marraskuussa 2013 Zinsou-säätiö avasi nykytaiteen museon Ouidahissa brasilialaistyylisessä rakennuksessa nimeltä "Maison du Brésil", joka esittelee teoksia sen kokoelmasta. Esillä on ollut sekä paikallisdeyn, että kansainvälistern taiteilijoiden teoksia, kuten Romuald Hazoumé, Cyprien Tokoudagba, Frédéric Bruly-Bouabré, George Lilanga, Samuel Fosso, Seyni Awa Camara, Jean-Dominique Burton, Malick Sidibé, Seydou Keïta, Bruce Clarke, Chéri Samba, Mickäel Bethe Selassie, Aston, Kifouli Dossou ja Solly Cissé.


title: Zinsou-säätiö

text: Vuonna 2015 säätiöllä oli 63 työntekijää. Säätiön budjetti on noin 800 000-1 milj. euroa, joka rahoitetaan yksityisistä lahjoitusvaroista . Kävijöistä 80 prosenttia oli alle 20-vuotiaita.


title: Jakub Galvas

text: Jakub Galvas (s. 15. kesäkuuta 1999 Ostrava, Tšekki) on tšekkiläinen jääkiekkopuolustaja, joka pelaa kotimaassaan Extraliga-joukkue HC Olomoucissa.


title: Jakub Galvas

text: Galvas syntyi Ostravassa, kun hänen isänsä Lukáš pelasi HC Vítkovicen joukkueessa. Hän aloitti jääkiekkoilun seuran junioreissa, mutta pelasi isänsä seuravaihtojen myötä myös HC Karlovy Varyn ja HC Zlínin junioreissa. Galvas siirtyi C-juniori-ikäisenä HC Olomouciin. Hän oli kaudella 2014–2015 seuran C-nuorten tehokkain puolustaja tehoilla 11+18=29, joilla Galvas sijoittui koko Tšekin C-nuorten sarjan puolustajien pistepörssissä viidenneksi HC Karlovy Varyn František Klejnan kanssa. Kaudella 2015–2016 hän voitti Olomoucin B-nuorten sisäisen tehotilaston lukemalla +10.


title: Jakub Galvas

text: Kaudella 2016–2017 Galvas debytoi Olomoucin Extraliga-joukkueessa. Hän teki Extraliga-debyyttinsä vain 17-vuotiaana runkosarjan kolmannella kierroksella 13. syyskuuta 2016 HC Pardubicea vastaan. Galvas sai ottelussa jääaikaa 10.04 minuuttia. Ensimmäisen Extraliga-maalinsa Galvas teki 15. helmikuuta 2017 vieraissa HC Třineciä vastaan. Ottelusta ja koko kaudesta erikoisen teki se, että vastustajajoukkue Třinecin puolella pelasi Galvasin isä Lukáš. Kaikkiaan Jakubin tulokaskausi toi 36 runkosarjaottelussa tehot 1+5=6. Hän pelasi kauden aikana miesten pelejä myös yhden playoff-ottelun verran sarjatasoa alempana 1. česká hokejová ligan HC Dukla Jihlavassa.


title: Jakub Galvas

text: Chicago Blackhawks varasi Galvasin viidennellä kierroksella 150. pelaajana . Kauden 2017–2018 avauskierroksella 8. syyskuuta 2017 KLH Chomutovia vastaan hän teki Extraligan historiaa, sillä Galvas pelasi Olomouciin siirtyneen isänsä Lukášin puolustajaparina. Kausi jäi Lukáš Galvasin pelaajauran viimeiseksi. Jakub Galvas teki Extraligassa kauden aikana 42 runkosarjaottelussa tehot 2+11=13 ja yhdeksässä playoff-ottelussa tehot 1+4=5. Huhtikuussa 2018 hän teki Olomoucin kanssa vuoden mittaisen jatkosopimuksen.


title: Jakub Galvas

text: Galvas pelasi alle 20-vuotiaiden MM-kilpailuissa vuosina 2018 ja 2019, joista jälkimmäisessä turnauksessa hän toimi Tšekin varakapteenina. Hän pelasi myös alle 18-vuotiaiden MM-kilpailuissa vuonna 2017. Hän pelasi myös alle 18-vuotiaiden Ivan Hlinkan muistoturnauksessa vuonna 2016, jolloin Galvas voitti kultaa. Hän voitti turnauksen puolustajien pistepörssin tehoilla 2+3=5, joilla Galvas myös jakoi puolustajien maalipörssin voiton Kanadan Ian Mitchellin ja Suomen Aleksi Anttalaisen kanssa sekä puolustajien syöttöpörssin voiton Venäjän Mark Rubintšikin kansssa. Hän jakoi myös koko turnauksen tehotilaston voiton Venäjän Mark Rubintšikin kanssa lukemalla +6. Galvas pelasi myös World U-17 Hockey Challengessa vuonna 2015, jolloin hän oli joukkueensa paras pistemies ja maalintekijä tehoilla 4+1=5. Yhteensä Galvas on pelannut 23 nuorten ja 49 poikien maaottelua.


title: Jakub Galvas

text: Tšekin A-maajoukkueessa Galvas on pelannut viisi ottelua tehden yhden maalin. Hän teki A-maajoukkuedebyyttinsä vain 18-vuotiaana Euro Hockey Challengessa 4. huhtikuuta 2018 Příbramissa Sveitsiä vastaan. Hän teki ottelussa myös ensimmäisen A-maajoukkuemaalinsa.


title: Jakub Galvas

text: Galvasin pikkuveli Tomáš pelaa jääkiekkoa HC Olomoucin junioreissa. Veljesten isä Lukáš Galvas pelasi omalla urallaan puolustajana Extraligassa yli 911 runkosarja- ja 145 playoff-ottelua. Heidän setensä David Galvas pelasi puolustajana 85 Extraliga-ottelua sekä loi pääsarjauraa myös Puolassa ja Slovakiassa.


title: Suomen urheilu 1986

text: Suomen urheilu 1986 käsittelee vuoden 1986 merkittäviä uutisia ja tapahtumia suomalaisessa urheilussa.


title: Suomen urheilu 1986

text: Urheilutoimittajain Liiton Vuoden urheilija -äänestyksessä kymmenen parhaan joukkoon sijoittuivat:


title: Suomen urheilu 1986

text: Naisten listalla kuusi parasta olivat:


title: Suomen urheilu 1986

text: Äänestys käytiin marras-joulukuussa, jolloin rallin MM-sarja oli vielä kesken.


title: KJT Hockey

text: KJT (KJT Hockey Ry) on Keravan ja Tuusulan alueen jääkiekkoseurojen muodostama yhdistys, jonka jäseniä ovat Shakers Juniorit ry, Tuusulan Juniorikiekko ry sekä TuusKiekko ry. Tämä yhdistysten yhdistys on luotu ensisijaisesti juniorijääkiekkoilun organisoinnin helpottamiseksi jäsenseurojen toiminta-alueella. Nykyisin KJT on yksi suurimmista juniorijääkiekkoseuroista Suomessa. KJT on Suomen Jääkiekkoliiton jäsenseura. Seurassa on neljä päätoimista työntekijää: toiminnanjohtaja, valmennuspäällikkö, taitovalmentaja ja junioripäällikkö.


title: KJT Hockey

text: Alun perin KJT (ent. Kesi-Uudenmaan Jääkiekkoilun Tuki Ry) on perustettu vuonna 1996 alueen kilpakiekon yhteistoiminnan organisoimiseksi C-, B- ja A-junioreissa. Tuolloin, Tuusulan ja Keravan jääkiekkoseurojen lisäksi, mukana yhteistyössä oli myös järvenpääläinen Jääurheiluseura Haukat ry. Toiminnan syventyessä vuonna 2009 koskemaan koko juniorijääkiekkotoimintaa, Haukat jäi yhteistyön piiristä sivuun ja organisoi toimintansa omanaan kaikissa juniori-ikäluokissa. Vuosien aikana KJT-kirjainyhdistelmää nimessään käyttäneitä aikuiskiekkojoukkueitakin on pelannut monilla eri sarjatasoilla ja kaikilla kolmella toimintapaikkakunnalla.


title: KJT Hockey

text: Nykyään KJT-nimisiä joukkueita pelaa ainoastaan lapsikiekkovaiheen ikäluokissa G-D, tyttöjen ikäluokissa sekä aikuisten harrastekiekossa. Ikäluokkien C2-A toiminta on järjestetty KJT Haukat-nimen alla. Näiden ikäluokkien pelaajaoikeudet ja sarjapaikat ovat KJT Haukat ry:n hallinnassa. Tuossa yhdistyksessä on jälleen mukana edellä mainittujen KJT-yhdistysten lisäksi myös Jääurheiluseura Haukat ry Järvenpäästä.


title: KJT Hockey

text: KJT Hockey on harrastajamäärältään Suomen suurimpia jääkiekon junioriseuroja. Seurayhteisön (KJT, Haukat, KelA) toiminta-alueella on noin 120 000 asukasta ja seitsemän jäähallia. Seura tekee tiivistä yhteistyötä Järvenpään Haukkojen kanssa ja nuorten vaiheen toiminta organisoidaan yhteistyössä KJT Haukat-joukkueissa. Yhteistyötä kehitetään johdonmukaisesti edelleen.


title: KJT Hockey

text: KJT Hockeyn toiminta perustuu monipuoliseen jääkiekon harrastustoimintaan. Seuran harrastustoiminnan osa-alueita ovat kilpakiekko, harrastekiekko ja tyttökiekko. Kaikkia näitä osa-alueita kehitetään rinnakkain ja samanarvoisina. KJT Hockeyn tavoitteena on tarjota jäsenilleen mahdollisuus harrastaa ja kehittyä pitkäjänteisesti aina Leijona-kiekkokoulusta aikuiskiekon sarjoihin saakka.


title: KJT Hockey

text: Seuran Lastenkiekko-vaiheen urheilutoiminta pyritään organisoimaan siten, että E-D -ikäluokissa kärkijoukkue Blue pelaa ikäluokassaan eteläisen alueen ylimmällä sarjatasolla. Tällöin ikäluokan kärki pääsee pelaamaan koko ajan parhaita vastaan. Tämä takaa kilpailukykyisten joukkueiden muodostumisen myös kilpakiekkovaiheessa C2-junioreista ylöspäin. Tyttöpelaajille seura tarjoaa mahdollisimman pitkään mahdollisuuden harjoitella ja pelata poikajoukkueiden mukana.


title: KJT Hockey

text: Seuran toimintaa ohjaavat arvot ovat pitkäjänteisyys, hauskuus sekä osaaminen.


title: KJT Hockey

text: KJT Hockey haluaa olla Uudenmaan kiinnostavin ja toiminnaltaan korkealaatuisin jääkiekkoseura. Seuran vetovoimaisuus perustuu monipuoliseen osaamiseen, vahvaan identiteettiin, kilpailulliseen menestymiseen sekä jokaisen junioripelaajan pitkäjänteiseen kehittämiseen. Seura tarjoaa jäsenilleen monipuolisia mahdollisuuksia tavoitteellisen kilpaurheilun ja aktiivisen harrastamisen parissa ikään tai sukupuoleen katsomatta. KJT Hockey on laajalti arvostettu seura, johon halutaan tulla ja jonka kanssa halutaan tehdä monipuolista yhteistyötä.


title: KJT Hockey

text: KJT Hockey on keskiuusmaalaisen jääkiekkoyhteisön vahva vaikuttaja. Keskiuusmaalainen jääkiekkoyhteisö tunnetaan vahvasta kasvattajatoiminnastaan, joka tuottaa pelaajia kaikille kilpakiekon ja harrastekiekon tasoille. Lapsikiekkovaiheen toiminta on kaikilla mittareilla mitattuna korkealaatuista.


title: Henri de la Rochejaquelein

text: Henri de la Rochejaquelein (1772 Saint-Aubin de Baubigné – 28. tammikuuta 1794 Nuaillé) oli ranskalainen kreivi, joka toimi yhtenä vastavallankumouksellisen Vendéen kapinan komentajista.


title: Henri de la Rochejaquelein

text: La Rochejaquelein kuului vanhaan aatelissukuun, joka oli vaikutusvaltainen Poitoun seudulla. Hänet kasvatettiin sotilasuralle ja hänestä tuli vain 13-vuotiaana armeijan aliluutnantti. Hän liittyi vuonna 1792 kuningas Ludvig XVI:n henkivartiokaartiin ja osallistui elokuussa Tuileries’n palatsin puolustukseen monarkian kukistuessa. Tasavallan perustamisen jälkeen La Rochejaqueleinin isä ja veljet pakenivat Ranskasta, mutta hän itse palasi kotiseudulleen Vendéehen. Hän liittyi maaliskuussa 1793 puhjenneeseen tasavallan vastaiseen talonpoikien kapinaan, ja kohosi pian kapinallisten katolisen ja kuninkaallisen armeijan esikuntaan. Maurice d’Elbéen haavoituttua Cholet’n taistelussa la Rochejaquelein valittiin 19. lokakuuta 1793 nuoresta iästään huolimatta kapina-armeijan uudeksi ylikomentajaksi ("généralissime"). La Rochejaquelein löi tasavallan armeijan Lavalissa 26. lokakuuta ja vei sen jälkeen joukkonsa pohjoiseen Bretagnen rannikolle, jossa niiden oli tarkoitus yhdistää voimansa mahdollisten englantilaisten maihinnousujoukkojen kanssa. Hänet kuitenkin lyötiin takaisin Granvillen edustalta 14. marraskuuta. Paluumatkalla hän voitti eräitä pieniä kahakoita, mutta kärsi tappion Angersissa 4. joulukuuta ja Le Mansissa 12. joulukuuta.


title: Henri de la Rochejaquelein

text: La Rochejaquelein kuoli Nuaillén lähellä tammikuussa 1794, kun antautumassa ollut tasavaltalaissotilas yllättäen ampui hänet. Paikalle haudattu ruumis löydettiin vuonna 1816 ja haudattiin uudelleen hänen kotipaikkakunnalleen.


title: Henri de la Rochejaquelein

text: Henri de la Rochejaqueleinin veljiä olivat kenraaleina toimineet ja markiisin arvon saaneet Louis ja Auguste du Vergier de La Rochejaquelein.


title: Ardon (täsmennyssivu)

text: Ardon tarkoittaa muun muassa seuraavaa:


title: Ardon (Sveitsi)

text: Ardon on kunta Sveitsissä Valais’n kantonissa. Siellä on runsaat 3 000 vakinaista asukasta. Ardon on yksi Contheyn hallinnollisen alueen () viidestä kunnasta.


title: Ardon (Sveitsi)

text: Ardon sijaitsee Valais’n ranskankielisessä osassa Sionista kymmenisen kilometriä länteen. Ardon muodostaa yhtenäisen taajama-alueen itäisten naapuriensa, Contheyn ja Vétrozin kanssa. Etelässä kunnan rajana on Rhônejoki. Ardonin korkein kohta on Haut de Cry -vuori (2 969 m mpy.).


title: Ardon (Sveitsi)

text: Ardon on viininviljelyaluetta: Rhônen laakson pohjoisrinteellä on viinitarhoja 1,6 neliökilometriä. Yleisimmät rypälelajikkeet ovat Pinot Noir, Gamay ja Fendant.


title: Ardon (Sveitsi)

text: Ardonissa Lizernejoen alajuoksulla on "Lizerne et Morge SA" -yhtiön 50 MW vesivoimalaitos. Voimalaitokseen johdetaan sekä Lizernen että Morgejoen vedet noin 1 400 metrin korkeudesta alkavia tunneleita pitkin. Voimalaitoksen putouskorkeus on 837 metriä ja maksimivirtaama 7,5 kuutiometriä sekunnissa. Voimalaitosyhtiön omistajia ovat Sionin kaupunki 70 %, Forces Motrices Valaisannes 20 % ja Sierren kaupunki 10 %.


title: Ardon (Sveitsi)

text: Rhônen laaksossa kulkeva SBB:n rautatie ja moottoritie A9 Lausannesta Brigiin kulkevat Ardonin kautta. Sionista Martignyyn liikennöivät postiautot kulkevat Ardonin kautta.


title: Aila Silventoinen

text: Aila Silventoinen (12. tammikuuta 1917 Viipuri – ?) oli suomalainen näyttelijä. Hän näytteli muun muassa Viipurin ja Turun kaupunginteattereissa.


title: Aila Silventoinen

text: Aila Silventoisen vanhemmat olivat liikemies Juho Pekka Silventoinen ja Matilda Silventoinen. Hän opiskeli muun muassa Erosen balettikoulussa ja Viipurin Musiikkiopistossa. Silventoisen ensimmäinen kiinnitys oli harjoittelijana Viipurin Kaupunginteatterissa 1936–1938. Sittemmin näyttelijänkiinnityksiä runsaasti: Kuusankosken Kansannäyttämö 1938–1941, Lahden Teatteri 1941–1942, Turun Kaupunginteatteri 1942–1945, Helsingin Työväen Teatteri 1945–1946, Jyväskylän Työväen Teatteri 1946–1948 ja Lahden Kaupunginteatteri 1948–1950.


title: Aila Silventoinen

text: Silventoisen näyttämötehtäviä olivat muun muassa Marja Kaurian rooli näytelmässä "Neljä naista" ja Maijun rooli Minna Canthn klassikkonäytelmässä "Papin perhe". Sam Sihvon laulunäytelmässä "Jääkärin morsian" Silventoinen teki naispääosan Sabinana. Hän näytteli myös Géczy Istvánin laulunäytelmässä "Salon ruusu".


title: Aila Silventoinen

text: Aila Silventoinen oli lyhyen aikaa aviossa näyttelijä Severi Seppäsen kanssa. Liitto alkoi 1947 ja päättyi eroon 1949.


title: Kelastit

text: Kelastit ("Maytenus") on kelaskasveihin kuuluva kasvisuku. Suku on saanut tieteellisen nimensä Chilen alkuperäiskansojen suvun nimilajista chilenkelasti ("Maytenus boaria") käyttämästä nimestä mayten.


title: Kelastit

text: Sukuun kuuluu yli 300 lajia tropiikissa ja subtropiikissa kasvavaa puuta ja pensasta. Suurin määrä eri lajeja tavataan Etelä-Amerikassa.


title: Kelastit

text: Kelastien sukuun kuuluvia kasveja on käytetty rohtoina varsinkin Brasiliassa. Niissä on terpenoideja ja glykosidi-flavonoideja, joihin terveysvaikutukset perustuvat.


title: Chamoson

text: Chamoson on kunta Sveitsissä Valais’n kantonissa. Siellä on vajaat 4 000 vakinaista asukasta. Chamoson on yksi Contheyn hallinnollisen alueen () viidestä kunnasta.


title: Chamoson

text: Chamoson sijaitsee Valais’n ranskankielisessä osassa Sionista kymmenisen kilometriä länteen. Etelässä kunnan rajana on Rhônejoki. Chamosonin korkein kohta on Vaud’n kantonin ja Bexin kunnan rajalla Grand Muveran -vuoren itäpuolella (3 030 m mpy.).


title: Chamoson

text: Chamoson on viininviljelyaluetta: Rhônen laakson pohjoisrinteellä on viinitarhoja 4,2 neliökilometriä.


title: Chamoson

text: Rhônen laaksossa kulkeva SBB:n rautatie ja moottoritie A9 Lausannesta Brigiin kulkevat Chamosonin kautta. Sionista Martignyyn liikennöivät postiautot kulkevat Chamosonin kautta.


title: Barbu Știrbey

text: Prinssi Barbu Alexandru Știrbey (4. marraskuuta 1872, Buftea – 24. maaliskuuta 1946 Bukarest) oli romanialainen liikemies ja poliitikko, joka toimi kuukauden ajan kesäkuussa 1927 kuningas Ferdinand I:n hallitsijakauden viimeisenä pääministerinä. Prinssi Știrbey toimi vielä keväällä 1944 rauhantunnustelijana ja syyskuussa 1944 välirauhan tehneen valtuuskunnan johtajana Moskovassa.


title: Barbu Știrbey

text: Prinssi Știrbey oli prinssi Alexandru Știrbeyn ja hänen vaimonsa Maria Ghika-Comăneștin poika Valakian prinssin Barbu Dimitrie Știrbein (syntyjään Bibescu, adoptoituna Știrbei). Hän opiskeli nuoruudessaan Ranskassa - viime vaiheessa Pariisin yliopistossa oikeustiedettä. Palattuaan Romaniaan hän avioitui serkkunsa Nadejda Bibescun kanssa. Heillä oli kaikkiaan neljä tytärtä. Știrbeystä tuli Romaniassa suurliikemies, jonka omistuksssa oli laajoja maa- ja metsäalueita. Vaikka hän ei ollut aktiivisti mukana politiikassa, hänet valittiin oikeistolaisen Perustuslaillisen puolueen listalta vuosiksi 1901-1905 Romanian parlamenttiin.


title: Barbu Știrbey

text: Prinssi Știrbey toimi lähellä Romanian kuningashuonetta. Hänestä tuli Romanian politiikan "harmaa eminenssi" eli hänellä oli hyvät suhteet kuningashuoneeeen ja tunsi ajan romanialaisen politiikan keskeiset toimijat. Hänen sisarensa Elisa Știrbei oli naimisissa Romanian Kansallisliberaalin puolueen johtajan ja moninkertaisen pääministerin Ionel Brătianun kanssa. Știrbeyllä oli läheinen suhde myös perintöprinssi Ferdinandin, josta tuli myöhemmin kuningas Ferdinand I, puolison prinsessa Marian kanssa. Vahvat aikalaishuhut kertoivat, että kuningasparin kahden nuorimman lapsen eli prinsessa Ileanan ja lapsena kuolleen prinssi Mircean biologinen isä olisi ollut prinssi Știrbey. Vuonna 1913 Știrbeystä tuli vielä Romanian kuningashuoneen omaisuuden valvoja.


title: Barbu Știrbey

text: Știrbeyn asema vahvistui, kun perintöprinssi Ferdinandista tuli Romanian kuningas elokuussa 1914. Știrbeystä tuli kuninkaan henkilökohtainen neuvonantaja. Romania liittyi elokuussa 1916 ensimmäiseen maailmansotaan ympärysvaltojen puolella. Keskusvallat Saksan keisarikunnan johdolla valloittivat kuitenkin nopeasti Romanian alueen. Romanialaiset perääntyivät Venäjän suuntaan niin, että ainoastaan Iasin alue jäi romanialaisille. Sinne siirtyivät myös kuningashuone ja myös prinssi Știrbey. Maailmansota päättyi marraskuussa 1918 ympärysvaltojen voittoon.


title: Barbu Știrbey

text: Prinssi Știrbeyn vaikutusvalta Romaniassa oli 1920-luvulla vahvimmillaan. Talouselämässä hän oli myös suurten pankkien, yritysten ja tehtaiden hallitusten puheenjohtajana, kuten esimerkiksi öljy-yhtiössä Steaua Româna ja metallurgiayhtiössä Resita. Hän oli tällöin myös Romanian rikkaimpia henkilöitä. Läheinen suhde kuningatar Marian kanssa katkesi välillä jatkuen muutaman vuoden jälkeen. Kuningas Ferdinand pyysi kesäkuussa 1927 prinssiä muodostamaan maahan hallituksen, jonka hän onnistuikin kasaamaan pääpuolueiden eli Kansallisliberaalien Brătianun ja Kansallisen talonpoikaispuolueen Iuliu Maniun edustajien kanssa. Hallituksen kausi jäi kuitenkin vain vajaan kuukauden mittaiseksi. Kuningas Ferdinandin kuolema heinäkuun lopulla 1927 johti hallitusvallan vaihtumiseen Brătianun noustessa pääministeriksi. Kuninkaaksi nousi Ferdinandin pojanpoika 6-vuotias Mikael todellisen vallan ollessa kolmihenkisellä valtionhoitajaneuvostolla.


title: Barbu Știrbey

text: Prinssi Barbu Știrbeyn keskeinen poliittinen vaikutusvalta Romaniassa säilyi aina edemenneen Ferdinandin pojan prinssi Kaarlen paluuseen kesäkuuhun 1930 asti. Kuningas Kaarle ei hyväksynyt äitinsä kuningatar Marien ja prinssi Știrbeyn suhdetta. Niinpä prinssi poistui Romaniasta helmikuussa 1931. Kuningatar Marie oleskeli käytännössä myös Romanian ulkopuolella, lähinnä Italiassa ja Ranskassa, aina kuolemaansa eli heinäkuuhun 1938 asti. Prinssi pääsi palaamaan Romaniaan, vasta kuningas Kaarlen vallan kaaduttua ja poistuttua maasta syyskuussa 1940. Prinssi Știrbey palasi maanpakolaisuudesta 15. lokakuuta 1940.,


title: Barbu Știrbey

text: Știrbeyn rooli "harmaana eminenssinä" tuli jälleen oikeuksiin, kun Romania haki rauhaa liittoutuneilta maan kokiessa tappioita natsi-Saksan kumppanina itärintamalla. Kuningas Mikael ja hänen poliittiset yhteistyökumppaninsa, jotka työskentelivät salassa maan silloiselta poliittiselta johtajalta, marsalkka Ion Antonesculta, lähettivät Știrbeyn Kairoon neuvottelemaan liittoutuneiden kanssa tammikuussa 1944. Kuningas Mikael johti 23. elokuuta 1944 kaappausta, jolloin hän vangitutti marsalkka Antonescun lähimpine miehineen ja Romania teki aselevon liittoutuneiden kanssa. Välirauhaa koskevat neuvottelut käytiin sen jälkeen Moskovassa, joihin prinssi Știrbey osallistui yhdessä Lucrețiu Pătrășcanun, Dumitru Dămăceanun ja Ghiță Poppin kanssa vastapuolen pääneuvottelujan ollessa Neuvostoliiton marsalkka Rodion Malinovskin. Neuvottelijat allekirjoittivat välirauhasopimuksen 12. syyskuuta 1944.


title: Barbu Știrbey

text: Neuvostoliitto oli edennyt Toisen maailmansodan loppuvaiheessa myös Romanian kautta kohti Saksaa. Maassa oli siis puna-armeijan joukkoja. Kuningas Mikael pyrki nimittämään porvarillisen pääministerin kenraali Nicolae Rădescun syrjäyttimisen jälkeen helmikuussa 1945. Hänen ehdokkaansa oli prinssi Barbu Știrbey, mutta venäläisten painostuksesta pääministeriksi nousi kommunistien kanssa liitossa ollut agraarijohtaja Petru Groza. Barbu Știrbey kuoli odottamatta vain vuoden tämän jälkeen maaliskuussa 1946 maksasyöpään. Hänet haudattiin isoisänsä, hallitsijan Barbu Stirbei rinnalle Buftean palatsinpuiston kappeliin.


title: Kivijärvi (Lahti)

text: Kivijärvi on Päijät-Hämeessä Hollolassa ja Lahdessa kaupunkialueen koillispuolella sijaitseva järvi, joka kuuluu Kymijoen vesistöön.


title: Kivijärvi (Lahti)

text: Järven pinta-ala on 215 hehtaaria eli 2,1 neliökilometriä. Se on 3,9 kilometriä pitkä ja 1,7 kilometriä leveä. Järven rantaviiva on niemien ja lahtien vuoksi rikkonainen. Järvellä onkin kaksi järviallasta, joita yhdistää toisiinsa Ritaniemen ja Lintusaaren edessä olevat salmet. Huomattavia niemiä ovat Kylmästenkallio, Kullankallio, Ritaniemi ja Lintusaari. Järvi on ulottuvuuksiaan paljon kapeampi. Sen suurin leveys järven keskivaiheilla alle kilometri. Järven ympäristössä vaihtelevat kallioiset mäet ja savikkoiset laaksot. Järvelle näkyy muun muassa Kylmästenkallio, jonka jyrkänteiset rinteet putoavat järveen. Muita mäkiä ovat Sopenmäki järven pohjoisosassa, Aataminkallio ja Pirunkallio järven keskivaiheilla sekä Tissistenmäki ja Sokeritopanmäki järven etelärannoilla.


title: Kivijärvi (Lahti)

text: Järvessä on laskettu olevan yhdeksän saarta. Niiden yhteispinta-ala on 2,5 hehtaaria, mikä on noin 1,15 % järven kokonaispinta-alasta. Suurin saari on Kylänsaari, joka on 200 metriä pitkä ja 100 metriä leveä. Sen pinta-ala on 1,3 hehtaaria. Murhasaari on toiseksi suurin saari, jonka pituus on 100 metriä. Saareen tulee tie. Myös järven eteläosassa sijaitseva kartassa nimetön saari on saman kokoinen. Muut saaret ovat luotoja.


title: Kivijärvi (Lahti)

text: Järven rantaviivan pituus on 18,5 kilometriä ja sen rannat ovat pääasiassa metsämaata, mutta alavilla osilla on peltomaata. Peltoa on laajimmin Pyhäntaan asutusalueella. Seututie 140 viistää järven pohjoispäätä Pyhäntaan kylällä, josta alkaa yhdystie 14101. Yhdystie seuraa järven rantoja kauempana ja yhtyy Lakeassuon kohdalla yhdystiehen 14085. Tämä yhdystie kiertää Seestan kartanon kautta järven eteläpuolelle. Järven ympäristön haja-asutusalueelle ja vapaa-ajan asunnoille tulee tiet näiltä teiltä. Yhdystie 14085 rinnalla kulkee myös Lahti–Heinola-rautatie. Hollolan kunnalle kuuluu pieni osa järven lounaiskulmaa, mutta kaikki muu kuuluu Lahden Nastolan entisen kunnan alueelle.


title: Kivijärvi (Lahti)

text: Kivijärven luonnonsuojelualue, joka kuuluu Natura 2000- ohjelmaan luonnonsuojelulain kautta, (FI0306008, 32 hehtaaria) käsittää useita pieniä lehtopuuvaltaisia metsäsaarekkeita, jotka jäävät peltojen väliin. Itäisimmät alueet ulottuvat Kivijärven vesirajaan asti 400 metrin matkalta. Metsäalueella elää muun muassa harmaapäätikka, palokärki ja liito-orava.


title: Kivijärvi (Lahti)

text: Järven vedenlaatua on tutkittu ainakin 1980-luvulta asti. Tulosten mukaan veden näkösyvyys on heikentynyt 1980-luvulta 2,5 metristä 2000-luvun alle metriin. Järvi on todettu monella eri indikaattorilla rehevöityneeksi. Veden kokonaisfosforipitoisuudet alusvedessä ovat vaihdelleet voimakkaasti välillä 35–150 mikrogrammaa litrassa vettä (µg/l). Päällysvedessä arvot ovat vaihdelleet maltillisemmin välillä 20–50 µg/l. Alusveden tilanne johtuu veden happipitoisuuden alenemisesta, sillä kun vesi muuttuu pohjan lähellä hapettomaksi, vapautuu fosfori taas liukoiseen muotoon ja sen pitoisuudet kasvavat. Tätä sisäistä kuormitusta ei toivota, sillä se lisää ravinteiden määrää vedessä ja levät alkavat lisääntyä ja samentavat veden. Myös kokonaistypen pitoisuudet ovat kohonneita ja ne ovat vaihdelleet välillä 700–1600 µg/l, jota pidetään myös rehevöitymisen merkkinä.


title: Kivijärvi (Lahti)

text: Seestan kartanon suojelualue sijaitsee järven kaakkoispäässä Seestaanjoen luusuan ympäristössä Lahden Nastolassa. Se kuuluu valtakunnallisesti merkittäviin kulttuuriympäristöihin (RKY93) ja se käsittää Sprengtportenin mäen, Patakallionmäen, Sokeritopanmäen ja Lintusaaren sekä näiden välisen kartanoalueen.


title: Kivijärvi (Lahti)

text: Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Arrajoen valuma-alueella (14.16), jonka Seestanjoen valuma-alueeseen (14.165) järvi kuuluu. Järven vedenpinnan korkeus on 99,8 metriä mpy.


title: Kivijärvi (Lahti)

text: Järvi saa pääosan vedestään vain Seestaanjoen valuma-alueelta. Seestaanjoen valuma-alueella on 10 yli hehtaarin kokoista järveä tai lampea, jotka laskevat suoraan tai välillisesti Kivijärveen. Ne ovat Arkiomaanjärvi (207 hehtaaria, ha) ja Salalammi (38 ha), jotka laskevat Kivijärven lounaisrantaan, Kalkkunen (10 ha), joka laskee Arkiomaanjärveen, Evattu (22 ha) ja Alanen (75 ha), jotka laskevat Kivijärven pohjoispäähän, Nassari (8 ha) ja Tekolammi (1 ha), jotka laskevat Alaseen, Sorvanen (4 ha), Selkojärven suo ja Vähä-Kalaton (4 ha), jotka laskevat Kivijärven etelärannoille, ja lopuksi Isolammi (4 ha), joka laskee Kyläsaaren kohdalle itärantaan.


title: Kivijärvi (Lahti)

text: Järven laskujoki on Seestaanjoki eli Luhtaanjoki, joka laskee 5,5 kilometrin päässä Salajärveen. Joelle tulee sillä matkalla pudotusta 13,8 metriä. Vesireitti jatkuu sitten Ruuhijärven, Sylvöjärven kautta Arrajärveen ja Kymijokeen.


title: Parafyleettinen ryhmä

text: Parafyleettinen ryhmä on kladistiikassa karsittu monofyleettinen eliöiden ryhmä (kladi), joka sisältää lajien yhteisen kantamuodon, mutta sulkee pois tiettyjä monofyleettisiä ryhmiä - yleensä yhden tai kahden. Nykyisessä tieteellisessä luokittelussa parafyleettistä ryhmää ei yleensä pidetä suositeltavana. Termiä "parafyleettinen" käytetään pääasiassa fylogenetiikassa, mutta joskus myös kielihistoriassa.


title: Parafyleettinen ryhmä

text: Hyvänä esimerkkinä voidaan pitää perinteistä matelijoiden luokkaa (Reptilia), joka sisältää matelijoiden kantamuodon ja kaikki siitä polveutuneet matelijalajit, niin elävät kuin sukupuuttoon kuolleet, mutta se sulkee pois linnut ja on siten parafyleettinen (toiset matelijat ovat läheisempää sukua linnuille kuin toisille matelijoille). Sen sijaan matelijoiden ja lintujen muodostama Sauropsida-kladi on monofyleettinen.


title: Luettelo Suomen evankelis-luterilaisen kirkon vuoden 1938 virsikirjan virsistä

text: Luettelo Suomen evankelis-luterilaisen kirkon vuoden 1936 virsikirjan virsistä lueteloitu sen virsikirjan virret ja sen osiot.


title: Rotspon

text:
Rotspon on Lyypekissä varastoitua ranskalaista Bordeaux-viiniä.
Hansaliiton ensimmäiset alukset purjehtivat Ranskan rannikolle ostamaan viiniä Bordeaux'sta jo 1200-luvulla. Viini varastoitiin Lyypekin viinikellareihin, mistä sitä myytiin eteenpäin. Viini tunnetaan nimellä "Lübecker Rotspon". Napoleonin armeija miehitti Lyypekin kaupungin vuonna 1806. Tällöin ranskalaiset upseerit huomasivat, että Lübeckin viinikellareissa säilytetyt Bordeaux-viinit maistuivat paljon paremmin kuin Bordeaux-viinit kotona. Varastointi Lübeckin viinikellareissa oli parantanut viinin laatua.


title: Suutarinlohi

text: Suutarinlohi () on nimestään huolimatta silakoista tehty kylmä kalaruoka. Siinä suolatut silakkafileet on pyöritetty rulliksi ja säilötty sipuli- ja porkkanapalojen kanssa marinointiliemeen, joka on kiehautettu etikasta, sokerista ja vedestä. Muina mausteina liemessä käytetään maustepippuria sekä esimerkiksi laakerinlehtiä ja sinapinsiemeniä.


title: Suutarinlohi

text: Tiiviiseen lasipurkkiin säilöttyä suutarinlohta nautitaan keitettyjen perunoiden tai ruisleivän kanssa. Perinteinen lisuke on myös vihreä salaatti ja sen kanssa kermaviilikastike, joka on maustettu kananmunalla, tillillä, sinapilla ja etikalla. Parhaimmillaan suutarinlohi on parin kolmen viikon kylmäsäilytyksen jälkeen.


title: Suutarinlohi

text: Suutarinlohi on Suomessa perinteinen ruokalaji rannikkoseuduilla. Se on yksi Uudenmaan kymmenestä maakuntaruoasta. 1980-luvun pitäjäruokaprojektissa se nimettiin Helsingin, Kempeleen, Kiukaisten, Naantalin, Tenholan ja Valkeakosken nimikkoruoaksi.


title: Suutarinlohi

text: Suutarinlohen eräs muunnelma ovat etikkaisessa mausteliemessä hiljaa keitetyt "silakkarullat". Ne on nimetty Raision pitäjäruoaksi. Myös suutarinlohen joissakin resepteissä silakkarullat neuvotaan laittamaan kuumaan marinadiliemeen, jolloin ne hieman kypsyvät ennen liemen jäähtymistä.


title: Ricky Pierce

text: Ricky Charles Pierce (s. 19. elokuuta 1959 Dallas, Texas) on yhdysvaltalainen kilpauransa päättänyt koripalloilija, pelipaikaltaan heittävä takamies tai pelintekijä. Vuosina 1982–1998 NBA:ssa, pisimpään Milwaukee Bucksissa, pelannut Pierce valittiin vuosina 1987 ja 1990 . Vuonna 1991 hän pelasi ssa.


title: Ricky Pierce

text: Pierce pelasi vuosina 1979–1982 yliopistokoripalloa Ricen joukkueessa ja palkittiin vuonna 1982 konferenssinsa parhaana pelaajana. Detroit Pistons varasi Piercen NBA:han 18. vuorolla . Hän aloitti uransa Pistonsissa ja edusti 17 kautta kestäneellä NBA-urallaan lukuisia muita seuroja. Pisimpään, vuodet 1984–1991, Pierce edusti Milwaukee Bucksia, jonka pelaajana hänet valittiin vuosina 1987 ja 1990 ja vuonna 1991 un. Uransa päätösvuonna hän pelasi otteluita myös Kreikassa.


title: Jay Garner

text: Jay Montgomery Garner (s. 15. huhtikuuta 1938 Arcadia, Florida, Yhdysvallat) on eläköitynyt Yhdysvaltain maavoimien kenraaliluutnantti. Hän toimi lyhyen ajan Irakin jälleenrakennus- ja humanitaarisen avun viraston johtajana vuoden 2003 Irakin miehityksen jälkeen. Diplomaatti L. Paul Bremer korvasi Garnerin perustaen Koalition väliaikaisen hallinnon.


title: Pentjärvi

text: Pentjärvi on pieni humusvaikutteinen järvi Kiskonjoki-Perniönjoki – päävesistössä. Pentjärven rantaviiva on 2,9 km ja pinta-ala 19,1 ha. Järvi on pieni ja matala, mutta sille ei ole tehty virallista syvyysluotausta. Pentjärven valuma-alue on pääosin kallioista metsää ja sen rannat ovat paikoitellen hyvin jyrkät.


title: Kari Lehtinen (yritysjohtaja)

text: Kari Lehtinen (s. 1967) on suomalainen yritysjohtaja, joka on työskennellyt Paroc Groupin toimitusjohtajana. Hän aloitti Oras Groupin toimitusjohtajana 1. tammikuuta 2019.


title: Dana Hill

text: Dana Lynne Goetz (6. toukokuuta 1964 Los Angeles, Kalifornia – 15. heinäkuuta 1996) oli yhdysvaltalainen näyttelijä ja koomikko.


title: Radiodifusão Nacional da Guiné-Bissau

text: Radiodifusão Nacional da Guiné-Bissau (RDN) on Guinea-Bissaun kansallinen radioyhtiö.


title: Radiodifusão Nacional da Guiné-Bissau

text: Yleisradiotoiminta alkoi silloisessa Portugalin Guineassa vuonna 1944. Posti- ja lennätinlaitoksen tuottama palvelu järjestettiin uudelleen vuonna 1946, jolloin se sai nimen Emissora da Guiné. Suurin osa ohjelmista oli äänitetty Lissabonissa, josta ne lähetettiin Bissauhun radiointia varten. Ohjelmat käsittelivät etupäässä emämaata ja niissä oli paljon musiikkia. Ainoa paikallisesti tuotettu ohjelma oli toivekonsertti, joka sisälsi lähinnä portugalilaisia, brasilialaisia ja kapverdeläisiä kappaleita.


title: Radiodifusão Nacional da Guiné-Bissau

text: 1950-luvulta lähtien Portugalin Guineaan lähetti ohjelmaa myös Lissabonissa toiminut Emissora Nacional de Radiodifusão, joka sai paikallisiset lähetykset vastuulleen vuonna 1966. Aseman ohjelmista tuli monipuolisempia ja niissä alettiin käyttää myös paikallisia kieliä. Radio sai tehtäväkseen ”psykologisen sodankäynnin” Guinean ja Kap Verden afrikkalaista itsenäisyyspuoletta PAIGC:ia ja sen radioasemaa Rádio Libertaçãota vastaan. Tavoitteen saavuttamiseksi se alkoi esittää paikallista musiikkia ja käyttää Rádio Libertaçãon tavoin kreolikieltä. PAIGC:in asema aloitti toimintansa Guinean puolella rajaa sijainneesta kuorma-autosta vuonna 1964. Sen säännölliset lähetykset alkoivat Conakrysta vuonna 1967.


title: Radiodifusão Nacional da Guiné-Bissau

text: Guinea-Bissaun itsenäistymisen jälkeen perustettu valtiollinen Radiodifusão Nacional toimi maan hallituksen äänitorvena. Sen henkilöstö oli innostunutta ja ohjelmat monipuolisia, ja vuonna 1976 se sai Afrikan yleisradioliiton palkinnon Länsi-Afrikan parhaana radioasemana. Ohjelmatoiminnan alamäki alkoi vuonna 1980, mihin liittyivät myös studion ja Nhacran lähetyskeskuksen tekniset ongelmat. Tilanne parani vuosikymmenen puolivälissä. Ohjelmien yhteiskunnallista vaikuttavuutta pyrittiin lisämään muun muassa Unicefin projektien avulla. 1980-luvun lopussa Radiodifusão Nacionalilla oli Nhacrassa ULA- ja keskiaaltolähettimet, jotka kattoivat vain osan maasta. Asema kärsi vaurioita vuosien 1998–1999 sisällissodassa.


title: Radiodifusão Nacional da Guiné-Bissau

text: Radiodifusão Nacionalin lähetykset kattavat nykyään 80 prosenttia Guinea-Bissaun pinta-alasta. Yhtiöllä on kaksi lähetysstudiota ja äänitysstudio. Bissaun lähettimien teho on 500 wattia ja Nhacran lähettimien 3,5 ja 2 kilowattia. Gabussa on 3,5 ja Catióssa 15 kilowatin lähettimet. Suunnitteilla on rikkinäisen lähettimen korvaaminen Canchungossa sekä uusien lähettimien asentaminen Bafatáan, Bubaan, Cacheuhun ja Farimiin. Yhdellä kanavalla tapahtuvissa lähetyksissä käytetään portugalia, kreolia ja 13 kansallista kieltä. Yhtiöllä on noin sata työntekijää ja sen vuosibudjetti on noin 450 miljoonaa CFA-frangia. Maan radio- ja televisioyhtiöiden yhdistämistä on odotettu jo jonkin aikaa.


title: Radiodifusão Nacional da Guiné-Bissau

text: Guinea-Bissaun mediakentän vapautuminen alkoi vuonna 1991, ja ensimmäiset yksityiset radioasemat perustettiin vuosikymmenen puolivälissä. Nykyään maassa toimii Radiodifusão Nacionalin lisäksi seitsemän yksityistä radioasemaa, 35 yhteisöradiota, vuonna 1989 perustettu kansallinen televisiokanava Televisão da Guiné-Bissau (TGB) ja neljä paikallistelevisiota. 1990-luvun puolivälissä solmittujen sopimusten perusteella välitetään myös Radio France Internationalen ja Rádio e Televisão de Portugalin lähetyksiä.


title: New Orleansin taistelu

text: New Orleansin taistelu oli 8. tammikuuta 1815 käyty taistelu Yhdysvaltojen ja Yhdistyneen kuningaskunnan välillä hieman New Orleansin kaupungin ulkopuolella Yhdysvaltojen Louisianassa. Taistelu oli osa vuoden 1812 sotaa, joka oli varsinaisesti kuitenkin jo päättynyt Gentin rauhaan ennen taistelun alkua. Tieto rauhasta kulki kuitenkin hitaasti valtameren yli. Yhdysvaltalaisia New Orleansissa johti Andrew Jackson ja brittejä Edward Pakenham. Brittien vahvuus oli 7 000–8 000 ja yhdysvaltalaisten noin 4 000. Brittien hyökkäykset yhdysvaltalaisten puolustusvarustuksia vastaan kuitenkin epäonnistuivat ja Pakenham sai surmansa taistelun aikana. Lopulta britit keskeyttivät hyökkäyksensä ja joitakin päiviä myöhemmin sotatoimet päättyivät uutisen rauhasta viimein saapuessa. Andrew Jacksonistä tuli sotasankari, joka valittiin sittemmin maansa presidentiksi.


title: New Orleansin taistelu

text: Yhdysvallat ja Yhdistynyt kuningaskunta olivat ajautuneet sotaan keskenään vuonna 1812. Molemmat osapuolet olivat väsyneitä sotaan vuoden 1814 loppupuolella ja neuvottelut sodan päättämiseksi olivat alkaneet syksyllä Belgian Gentin kaupungissa. Gentin rauha päätti sodan virallisesti 24. joulukuuta 1814, Uutinen sopimuksen allekirjoittamisesta kulki Atlantin valtameren yli vasta New Orleansin taistelun jälkeen. Ennen New Orleansia britit olivat kasvattaneet joukkojensa määrää Amerikassa ja yhdysvalloista oli otettu joitakin merkittäviä voittoja. Britit päättivät yrittää Louisianan osavaltiossa sijainneen New Orleansin kaupungin valtausta, koska näin estettäisiin yhdysvaltalaisia käyttämästä Mississippi-jokea joukkojen ja tarvikkeiden kuljetukseen. Kaupunki oli myös huomattavat puuvilla- ja sokerivarastot.


title: New Orleansin taistelu

text: 10. joulukuuta 1814 vara-amiraali Alexander Cochranen johtama brittiläinen laivasto-osasto voitti Mississippi-joen suuta puolustaneet luutnantti Thomas ap Catesby Jonesin komentamat yhdysvaltalaiset tykkiveneet ja laski joukkoja joen itärannalle. Maihin nousi 1 600 brittisotilaan etujoukko, mutta ne joutuivat odottamaan myöhässä vasta joulupäivänä saapunutta komentajaansa kenraali Edward Pakenhamia. Myöhästyminen mahdollisti amerikkalaisia New Orleansissa johtaneen kenraali Andrew Jacksonin vahvistaa kaupungin puolustuksia. Jackson julisti poikkeustilan ja kaupungin kaikki kykenevät miehet otettiin aseisiin. Sotilaat, siviilit ja orjat laitettiin rakentamaan varustuksia Mississippi-joen ja läheisen suon välille. Varustus tuli tunnetuksi nimellä "Line Jackson". Amerikkalaisten avuksi kaupunkiin oli saapunut myös vapautettuja orjia, choctaweja ja merirosvo Jean Lafitte. Ennen varsinaista päätaistelua osapuolet kävivät lukuisia pienimuotoisia yhteenottoja. Britit olivat menettäneet suurella vaivalla paikalle tuomiaan tykkejään yhdysvaltalaisten vastatulessa brittien yrittäessä turhaan tuhota yhdysvaltalaisten puolustusvarustuksia.


title: New Orleansin taistelu

text: Brittien päähyökkäys alkoi aamulla 8. tammikuuta 1815. Taistelu käytiin Chalmetten plantaasilla hieman itse kaupungin ulkopuolella. Brittijoukkoja oli 7 000–8 000 ja yhdysvaltalaisia noin 4 000. Brittien hyökkäys ajautui nopeasti vaikeuksiin. Eversti William Thorntonin johtama hyökkäys yhdysvaltalaisten selustaan onnistui, mutta heiltä puuttuivat myöhässä olleet tykit ja raketit yhdysvaltalaisten tulittamiseksi. Muilta brittijoukoilta puuttui esimerkiksi tikkaita yhdysvaltalaisten varustusten valtaamiseksi. Taistelukenttä oli mutainen ja brittijoukot liikkuivat muodostelmissaan hitaasti yhdysvaltalaisten tykkitulessa. Vain harvat heistä saavuttivat vihollisen varustukset ja kahden hyökkäyksen jälkeen britit eivät olleet onnistuneet luomaan läpimurtoa. Taistelun kuluessa brittejä komentanut kenraali Pakenham sai osuman jalkaansa yhdysvaltalaisesta raehauliammuksesta ja toisen osuttua hänen selkärankaansa Pakenham sai surmansa. Pakenhamin saatua surmansa brittien komentajana toimi kenraali John Lambert. Lambert päätti lopulta hyökkäyksen keskeyttämisestä. Yhdysvaltalaisten kanssa järjestettiin tulitauko haavoittuneiden ja kuolleiden keräämiseksi taistelukentältä.


title: New Orleansin taistelu

text: Britit olivat menettäneet Mississippijoen itäpuolen taisteluissa 285 miestä kuolleina ja 1 265 haavoittuneina. Yhdysvaltalaisten tappiot jäivät 13 kuolleeseen, 30 haavoittuneeseen ja 19 kadonneeseen tai vangiksi jääneeseen. Britit vetäytyivät Lambertin johdolla laivoillaan Biloxiin, josta käsin he valtasivat vielä kolmepäiväisen piirityksen jälkeen yhdysvaltalaisen Fort Bowyerin. Britit aikoivat vielä jatkaa sotatoimiaan, mutta nyt uutinen Gentin rauhasta saapui viimein Amerikkaan ja sotatoimet päättyivät. Taistelulla ei ollut varsinaista merkitystä sodan lopputulokseen, kun rauha oli solmittu jo aikaisemmin. Kenraali Andrew Jackson sai kuitenkin sotasankarin maineen New Orleansin puolustuksen johtamisesta. Osittain tämän maineen avulla hän nousi vuonna 1828 Yhdysvaltain presidentiksi.


title: Georges Loinger

text: Georges Loinger (29. elokuuta 1910 Strasbourg – 28. joulukuuta 2018) oli ranskalainen vastarintaliikkeen jäsen.


title: Georges Loinger

text: Loinger oli juutalainen, joka avusti satoja juutalaislapsia toisen maailmansodan aikana Ranskasta Sveitsiin. Sodan päätyttyä hän osallistui Exodus-laivan organisointiin. Hän oli sionisti.


title: Georges Loinger

text: Pantomiimitaiteilija Marcel Marceau oli Loingerin serkku.


title: SMS Tb 87F

text: SMS Tb 87F oli Itävalta-Unkarin laivaston Tb 82F -luokan torpedovene. Alus myytiin 1921 Jugoslavian kuningaskunnalle, joka nimesi sen "T5:ksi".


title: SMS Tb 87F

text: Itävalta-Unkarin laivasto tilasi aluksen Danubiukselta, missä köli laskettiin 5. maaliskuuta 1914. Alus laskettiin vesille 20. maaliskuuta 1915 ja valmistui 25. lokakuuta.


title: SMS Tb 87F

text: Alus annettiin 1920 Jugoslavialle Saint Germain en Layen rauhassa. Alus luovutettiin maaliskuussa 1921 ja liitettiin laivastoon nimellä "T5". Vuonna 1925 alus osallistui harjoituksiin Dalmatian rannikolla. Alus osallistui touko-kesäkuussa 1929 laivasto-osaston mukana purjehdukseen Maltalle, Korfulle ja Bizerteen. Osaston muut alukset olivat viisi torpedovenettä, kevyt risteilijä "Dalmacija", sukellusveneiden emälaiva "Hvar" ja sukellusveneet "Hrabri" ja "Nebojša".


title: SMS Tb 87F

text: Huhtikuussa 1941 akselivallat hyökkäsivät Jugoslaviaan, jolloin alus kuului Sibenikiin sijoitettuun 3. torpedovenelaivueeseen. Alus määrättiin laivueen mukana osallistumaan hyökkäykseen italialaisten hallussa pitämään Zaraan. Osasto joutui kolmeen Italian ilmavoimien pommitukseen. Viimeisen pommituksen jälkeen osasto siirtyi Zatonista Prokljanjärvelle, missä alukset olivat 11. huhtikuuta saakka. Seuraavana päivänä laivue saapui Milnaan, missä laivue kieltäytyi täyttämästä annettua käskyä siirtymisestä Kotorinlahdelle. Italian joukot valtasivat alukset.


title: SMS Tb 87F

text: Alus palveli Regia Marinassa samalla nimellä suojaten Adrianmeren liikennettä. Aluksen pääaseet vaihdettiin kahteen 76 millimetrin ilmatorjuntatykkiin. Syyskuussa 1943 Italian antauduttua liittoutuneille alus palautui Jugoslavian pakolaishallinnon laivastolle joulukuussa.


title: SMS Tb 87F

text: Sotatoimien päätyttyä alus liitettiin Jugoslavian laivastoon nimellä "Cer". Alus poistettiin palveluksesta 1962 ja romutettiin.


title: Paul Thorwall

text: Paul T. Thorwall, vuoteen 1916 Tarasow (18. toukokuuta 1888 Lapinjärvi – 1. maaliskuuta 1965 Helsinki) oli diplomi-insinööri, joka loi uran mainosalalla.


title: Paul Thorwall

text: Thorwallin vanhemmat olivat kauppias John Tarasow ja Anna Andersson-Höysti. Hänen ensimmäinen puolisonsa 1916–1919 oli Ellen Vendla Bonsdorff ja toinen vuodesta 1923 Karen Sigrid Lilian Säthren. Thorwall tuli ylioppilaaksi 1906 ja valmistui diplomi-insinööriksi 1914. Amerikassa hän työskenteli 1907–1909 ja toimi sitten metalli- ja koneteollisuudessa ja tukkukaupan parissa. Thorwall perusti Helsinkiin 1924 Liike-Apu-nimisen mainostoimiston, myöhemmin Oy Liikemainonta Ab, jonka toimitusjohtajana hän toimi vuoteen 1958 ja sitten vielä johtokunnan puheenjohtajana. Thorwall oli Suomen myynti- ja mainosalan yhdistysten perustajajäseniä ja aktiivinen rotari. Voimaliiton jäsen Thorwall toimi Suomen sisällissodassa ensin Savon ryhmän ja sitten Itäarmeijan esikunnan komendanttina. Päämajan etappiesikunnan insinööriosaston päällikkö hän oli 1918. Reservin kapteeniksi Thorwall ylennettiin 1930 ja majuriksi 1942. Hän työskenteli 1939–1940 puolustusministeriön erityistehtävissä ja 1941–1942 päämajan ampumatarviketoimistossa.


title: SMS Tb 93F

text: SMS Tb 93F oli Itävalta-Unkarin laivaston Tb 82F -luokan torpedovene. Alus luovutettiin 1921 Jugoslavian kuningaskunnalle, joka nimesi sen "T6:ksi".


title: SMS Tb 93F

text: Itävalta-Unkarin laivasto tilasi aluksen Danubiukselta, missä köli laskettiin 9. maaliskuuta 1915. Alus laskettiin vesille 25. marraskuuta ja valmistui 16. huhtikuuta 1916.


title: SMS Tb 93F

text: Alus annettiin 1920 Jugoslavialle Saint Germain en Layen rauhassa. Alus luovutettiin maaliskuussa 1921 ja liitettiin laivastoon nimellä "T6". Vuonna 1925 alus osallistui harjoituksiin Dalmatian rannikolla. Alus osallistui touko-kesäkuussa 1929 laivasto-osaston mukana purjehdukseen Maltalle, Korfulle ja Bizerteen. Osaston muut alukset olivat viisi torpedovenettä, kevyt risteilijä "Dalmacija", sukellusveneiden emälaiva "Hvar" ja sukellusveneet "Hrabri" ja "Nebojša".


title: SMS Tb 93F


title: SMS Tb 93F

text: Alus palveli Regia Marinassa samalla nimellä suojaten Adrianmeren liikennettä. Aluksen pääaseet vaihdettiin kahteen 76 millimetrin ilmatorjuntatykkiin. Syyskuussa 1943 Italian antauduttua liittoutuneille aluksen miehistö upotti 11. syyskuuta aluksen 30 kilometriä Riministä pohjoiseen.


title: Suomen syntyvyysromahdus

text: Suomen syntyvyysromahdus käsittelee Suomen syntyvyystilaston heikentymistä.


title: Suomen syntyvyysromahdus

text: Suomi ei ole ainoa maailman maa, jossa on laskeva trendi syntyvyydessä ja heikko syntyvyys. Etelä-Koreassa syntyvyysluvun ennustetaan olevan 0,96 vuonna 2018. Etelä-Koreassa heikkoon syntyvyyteen vaikuttaa naisten työelämään osallistuminen: se että naiset lykkäävät lasten hankintaa tai eivät hanki lapsia lainkaan, sillä lapsen saaminen heikentää ylennyksiä ja aiheuttaa syrjintää työmarkkinalla. Japanin syntyvyysluku on 1,43. Japanissa matalaan syntyvyyslukuun vaikuttaa kulttuurinen odotus siitä että mies on perheen elättäjä ja nuorilla miehillä on vaikeuksia löytää vakaita ja hyväpalkkaisia töitä: toisin sanoen japanilaiset nuoret miehet eivät mahdu työmarkkinalle.


title: Suomen syntyvyysromahdus

text: Maailman matalin kokonaishedelmällisyysluku on Singaporessa: 0,83. Toiseksi matalin Macaossa: 0,95. Kolmanneksi matalin Taiwanissa: 1,13. neljänneksi matalin Hong Kongissa: 1,19 ja viidenneksi matalin Puerto Ricossa: 1,22.


title: Suomen syntyvyysromahdus

text: Vuonna 2017 syntyi 50 139 lasta ja vuodesta 2016 vuoteen 2017 syntyvyys aleni lähes 5 prosenttia. Naisten kokonaishedelmällisyysluku oli 1,49 vuonna 2017. Kantaväestön keskuudessa syntyvyys on vielä heikompaa, sillä vuonna 2017 lapsista 6 600 eli 13 prosenttia syntyi ulkomaalaistaustaisille naisille, joiden kokonaishedelmällisyysluku oli 1,9 vuonna 2017.


title: Suomen syntyvyysromahdus

text: Syntyvyys on pienentynyt kaikissa koulutusryhmissä.


title: Suomen syntyvyysromahdus

text: Etelä-Suomen väkirikkailla alueilla on matalimmat syntyvyysluvut. Uusimaa on maakunnista heikoin ja maakunnan kokonaishedelmällisyysluku on 1,38. Helsingissä hedelmällisyysluku oli 1,19 vuonna 2017. Varsinais-Suomi ja Pirkanmaa seuraavat Uuttamaata tilastossa jaetulla kakkossijalla luvulla 1,42. Vuonna 2017 Suomessa oli 35 kuntaa joissa syntyi alle 10 lasta.


title: Suomen syntyvyysromahdus

text: Hedelmällisyysluvun tulisi olla 2,1 jotta saavutetaan väestön uusiutumistaso.


title: Suomen syntyvyysromahdus

text: Perheministeri Annika Saarikon mukaan lasten hankkimispäätökset kytkeytyvät asumiseen ja työllisyyteen. Asumisen korkeat hinnat vaikuttavat syntyvyyteen etenkin suurissa kaupungeissa.


title: Suomen syntyvyysromahdus

text: Yksi syy on taloudellinen epävarmuus, joka on vaivannut Suomea vuoden 2008 finanssikriisin jälkeen. Tähän liittyvät korkea nuorisotyöttömyys ja nollatuntisopimukset. Valtiosihteeri Martti Hetemäen mukaan heikko syntyvyys johtuu nuorten miesten työttömyydestä.


title: Suomen syntyvyysromahdus

text: Nollatuntisopimuslaiset eivät synnytä, sillä se johtaa työtuntien loppumiseen. Vuonna 2015 nollasopimuslaisia oli PAM:n arvion mukaan 30 000-40 000. Tilastokeskuksen työvoimatutkimus löysi kuitenkin, että nollatuntisopimuslaisia oli 83 000 vuonna 2015. Nollatuntisopimuslaisista 63 prosenttia on alle 30-vuotiaita.


title: Suomen syntyvyysromahdus

text: Vuokratyösuhteen varaan voi olla vaikeaa rakentaa tulevaisuutta tai suunnitella elämäänsä. Pankista asuntolainan saaminen ja perheen perustaminen voi myös viivästyä vuokratyösuhteen vuoksi.


title: Suomen syntyvyysromahdus

text: Keikkatyöt ovat satunnaistöitä ja niihin ei liity äitiyslomaa. Yritykset tarjoavat keikkatyötä, vaikka voisivat tarjota vakituistakin työtä. Moni nollatuntisopimuslainen tekee epävarmojen työtuntien lisäksi myös keikkatyötä.


title: Suomen syntyvyysromahdus

text: Turun Sanomien uutisen mukaan nuoret aikuiset pelkäävät 'lapsiperhekamaluutta', jolla tarkoitetaan lapsiperheiden arkea.


title: Suomen syntyvyysromahdus

text: Perussuomalaisten Jussi Halla-ahon mielestä heikko syntyvyys liittyy yleiseen hedonistiseen kulttuuriin. Halla-ahon mukaan harvassa maailman maassa on yhtä turvallista hankkia lapsia kuin Suomessa. Halla-aho mainitsee kulttuurista selitystä tukeakseen, että eniten lapsia syntyy köyhissä ja alhaisen tasa-arvon maissa Afrikassa.


title: Suomen syntyvyysromahdus

text: Jotkut suomalaiset naiset jättäytyvät vapaaehtoisesti lapsettomiksi.


title: Suomen syntyvyysromahdus

text: Heikko syntyvyys johtaa työikäisen väestön pienentymiseen. Huhtikuussa 2018 valtiovarainministeriö kiinnostui syntyvyysromahduksesta, sillä heikko syntyvyys vaarantaa Suomen julkisen talouden kestävyyden ja eläkejärjestelmän. Valtionvarainministeri Petteri Orpon mukaan heikko syntyvyys tulee nostamaan veroastetta, nostamaan eläkeikää ja nostamaan terveydenhuollon ja lasten päivähoidon maksuja, jotka ovat nykyisin valtion verorahoin halventamia.


title: Suomen syntyvyysromahdus

text: Tutkimusprofessori Anna Rotkirchin mielestä yhteiskunnassa pitäisi tehdä paremmat edellytykset hankkia lapsia opiskeluaikana.


title: Suomen syntyvyysromahdus

text: Perhevapaiden uudistukseen poliittiset puolueet lupaavat 200 miljoonaa euroa.


title: Suomen syntyvyysromahdus

text: Erilaisia synnytyspalkkioita on ehdotettu. 1000 euron palkkiota on ehdotettu ja sitä kannattaa kristillisdemokraatit. Tämä maksaisi Suomen syntyvyysluvulla noin 50 miljoonaa euroa vuodessa. Lestijärven kunta on kokeillut 10 000 euron kertakorvausta syntyneestä lapsesta.


title: Suomen syntyvyysromahdus

text: Osmo Soininvaara on ehdottanut työperäisen maahanmuuton lisäämistä siten että maahanmuuttajia pisteytetään 'itsekkäästi' kuten Kanada tekee.


title: Suomen syntyvyysromahdus

text: Toukokuussa 2017 on otettu käyttöön palkalliselle äitiyslomalle jäävän naisen työnantajalle on 2500 euron kertakorvaus.


title: ALTIUS

text: ALTIUS (Atmospheric Limb Tracker for Investigation of the Upcoming Stratosphere) on ESAn ja Belgian kehittämä ilmakehää tutkiva kaukokartoitussatelliitti


title: ALTIUS

text:
, joka tutkii Maan ilmakehän stratosfäärin otsonin jakaumaa ja muutoksia.
Satelliitin pääurakoitsija on QinetiQ Space (Belgia). Satelliitti perustuu belgialaisen PROBA-satelliitin tekniikkaan. Sen optisen hyötykuorman päätoteuttaja on OIP Sensor Systems; laite on UV-, näkyvän valon ja lähi-infrapunan alueella toimiva spektrometri


title: Hiljaisuuden huone

text: Hiljaisuuden huone on huone hiljentymistä varten. Se voi olla uskonnollinen, rukoushuoneen kaltainen tai arvopohjaltaan neutraali. Niitä voi olla luonnossa, mutta myös oppilaitoksissa, esimerkiksi ammattikorkeakouluissa. Hiljaisuuden huoneesta voidaan käyttää suomen kielessä myös hiljentymisen huoneen nimeä.


title: Harald Björkman

text: Harald Björkman (1881 – 1936) oli suomalainen oopperalaulaja.


title: Harald Björkman

text: Björkman kävi Savonlinnan lyseota ja hän oli kirjailija Joel Lehtosen luokkatovari. Myöhemmin Björkman vieraili usein kesäisin Putkinotkossa Lehtosen luona. Hän kiersi Suomea laulajana ja näyttelijänä ja osallistui muun muassa Charles Gounodin Faust-oopperan esitykseen Valentinin roolissa Savonlinnan oopperajuhlilla 1916. Vuonna 1913 Björkman teki 18 levytystä Gramophone Company-levy-yhtiölle, niistä viisi yhdessä Iivari Kainulaisen kanssa. Hän kuoli kurkkutuberkuloosiin vuonna 1936.


title: Ika FM

text: Ika FM on kaupallinen radioasema Malissa. Se toimii Bamakossa ja Niorossa.


title: Ika FM

text: Vuonna 2016 perustettu asema on osa toimittaja Sambi Tourén IM-SARL -ryhmää, johon kuuluu myös sanomalehti "Info-Matin". Sen toimitilat sijaitsevat Djicoroni-Paran kaupunginosassa Bamakossa. Asemalla on 35 työntekijää Bamakossa ja viitisentoista Niorossa. Sen lähetyksiä voi kuunnella ULA-alueen lisäksi myös Internetissä ja matkapuhelimella.


title: Ika FM

text: Ika FM:n tunnuslause ”Sovinnon ja uudistumisen ääni” viittaa Malin vuoden 2012 sisällisodasta alkaneeseen kriisiin. Se haluaa edistää toiminnallaan rauhaa ja kansallista sovintoa, joka on maan kestävän kehityksen edellytys. Erityistä huomiota kiinnitetään perheiden ongelmiin. Bambaran- ja ranskankieliset ohjelmat sisältävät viihdettä, uutisia ja valistusta.


title: Jani Kareinen

text: Jani Kareinen on suomalainen radiotoimittaja. Hän työskentelee YleX-nimisellä radiokanavalla. Kareista kuullaan YleX-illassa sekä YleX-throwbackissa. Vuonna 2015 hän toimi Jouluradion musiikkipäällikkönä.


title: Rickard Hugg

text: Rickard Hugg (s. 18. tammikuuta 1999 Hudiksvall, Ruotsi) on ruotsalainen jääkiekkoilija, joka pelaa OHL-joukkue Kitchener Rangersissa. Hän on pelipaikaltaan keskushyökkääjä, mutta Hugg osaa pelata myös laidassa.


title: Rickard Hugg

text: Hugg on Hudiksvalls HC:n kasvatti. Hän siirtyi juniorina sittemmin Mora IK:hon. Hugg edusti kaudella 2013–2014 myös Orsa IK:n J18-junioreita. Kaudeksi 2014–2015 hän siirtyi Leksands IF:n J18-junioreihin, jossa Hugg voitti kauden päätteeksi J18 Allsvenskanin hopeaa. Hän pelasi valtaosan kaudestaan myös seuran U16-junioreissa. Hugg voitti tehoilla 7+9=16 koko U16 SM:n pistepörssin sekä jakoi maalipörssin voiton Linköping HC:n Jacob Sundbergin ja MODO Hockeyn Lukas Wernblomin kanssa. Hän voitti kauden päätteeksi sarjan pronssia.


title: Rickard Hugg

text: Kaudella 2015–2016 Hugg oli tehoilla 13+30=43 Leksandin J20-junioreiden paras syöttäjä ja toiseksi paras pistemies Isac Skedungin jälkeen. Hän jakoi J20 SuperElitin pistepörssin kahdeksannen sijan MODO Hockeyn Johan Lindholmin ja Luleå HF:n Anton Toolasen kanssa. Hugg oli myös sarjan tehokkain U17-juniori-ikäinen pelaaja. Hän jakoi myös Leksandin sisäisen tehotilaston voiton Isac Skedungin kanssa lukemalla +20. Hugg pelasi osan kaudestaan myös seuran J18-junioreissa, jossa hän voitti J18 Allsvenskanin hopeaa. Hän debytoi myös Leksandin miesten joukkueessa Ruotsin toiseksi korkeimmalla sarjatasolla HockeyAllsvenskanissa, jossa Hugg pelasi yhden ottelun. Maaliskuussa 2016 hän teki joukkueen kanssa kolmivuotisen ammattilaissopimuksen.


title: Rickard Hugg

text: Kaudella 2016–2017 Hugg jakoi tehoilla 13+25=38 Leksandin J20-junioreiden sisäisen pistepörssin voiton Lucas Bylinin kanssa. Hänet palkittiin kauden päätteeksi J20 SuperElitin parhaana hyökkääjänä. Hugg vahvisti myös seuran J18-junioreita, joiden sisäisen piste- ja maalipörssin voiton hän jakoi pudotuspeleissä Marcus Karlbergin kanssa tehoilla 5+2=7. Leksandin miesten joukkue nousi edelliskeväänä SHL:ään ja Hugg sai siellä kauden aikana tililleen 11 runkosarjaottelua tehden yhden syöttöpisteen. Hän teki SHL-debyyttinsä 6. joulukuuta 2016 vieraissa Rögle BK:ta vastaan. Hugg sai ottelussa jääaikaa 13.09 minuuttia.


title: Rickard Hugg

text: OHL-joukkue Kitchener Rangers varasi Huggin 94. pelaajana . Hän siirtyi joukkueeseen kaudeksi 2017–2018. Huggin tulokaskausi toi 66 runkosarjaottelussa tehot 6+26=32 ja 19 playoff-ottelussa tehot 3+6=9.


title: Rickard Hugg

text: Hugg pelasi alle 20-vuotiaiden MM-kilpailuissa vuonna 2019, jolloin hän toimi Ruotsin varakapteenina. Hugg pelasi myös alle 18-vuotiaiden MM-kilpailuissa vuosina 2016 ja 2017, joista ensimmäinen turnaus päättyi hopeaan. Hän toimi vuoden 2016 turnauksessa Ruotsin varakapteenina ja vuoden 2017 turnauksessa kapteenina.


title: Rickard Hugg

text: Hugg pelasi myös alle 18-vuotiaiden Ivan Hlinkan muistoturnauksessa vuonna 2016, jolloin hän toimi Ruotsin kapteenina. Hugg pelasi myös World U-17 Hockey Challengessa vuonna 2015, jolloin hän voitti pronssia. Hugg jakoi tehoilla 3+2=5 Ruotsin sisäisen pistepörssin voiton Timothy Liljegrenin ja Lucas Elvenesin kanssa sekä sisäisen maalipörssin voiton Liljegrenin ja Erik Brännströmin kanssa. Yhteensä hän on pelannut 17 nuorten ja 48 poikien maaottelua.


title: Herra Hermanni

text: Herra Hermanni ("Mr. Abernathy") on yhdysvaltalaisten Ralston Jonesin ja Frank Ridgewayn vuodesta 1957 lähtien tekemä humoristinen sarjakuva, jonka päähenkilönä on oikukas ja nuorten naisten seurasta nauttiva iäkäs miljonääriliikemies. Ridgeway toimi käsikirjoittajana ja Jones piirtäjänä vuoteen 1980 asti, josta lähtien Ridgeway myös piirsi sarjaa kuolemaansa 1994 saakka. Suosituimmillaan "Mr. Abernathya" syndikoitiin satoihin sanomalehtiin. Suomessa sarjakuvan lyhyitä strippejä julkaistiin "Helsingin Sanomissa" vuodesta 1958 ja sivun mittaisia tarinoita pitkään "Apu"-lehdessä, molemmissa nimellä "Herra Hermanni".


title: Ykseyshelluntailaisuus

text: Ykseyshelluntailaisuus () on kristillisen kolminaisuusopin kieltävä helluntailaisuuden suuntaus. Suuntauksen ykseysoppi on lähellä antiikin modalistista monarkianismia: sen mukaan on olemassa yksi persoonaltaan jakamaton Jumala, joka tuo itsensä julki tai ilmentää itsensä maailmassa eri tavoin ja eri muodoissa, muun muassa Isänä, Poikana ja Pyhänä Henkenä. Perinteisen kolminaisuusopin mukaan on yhtä aikaa yksi Jumala, mutta kolme persoonaa.


title: Ykseyshelluntailaisuus

text: Ykseyshelluntailaiset kastavat yksinomaan Jeesuksen nimeen Raamattuun vedoten (Ap. t. 2:38 ja Joh. 3:5).


title: Ykseyshelluntailaisuus

text: Suuntaus muodostui helluntaiherätyksen alkuaikoina vuoden 1913 paikkeilla Kaliforniassa, Yhdysvalloissa. Ykseysopin aiheuttama teologinen kiista jakoi helluntailaiset ja johti uusien kirkkojen perustamiseen. Vuonna 1945 eräiden pienempien liikkeen kirkkojen yhdistymisestä syntynyt United Pentecostal Church International (UPCI) on nykyään jäsenmäärältään suurin ykseyshelluntailaisuuden yhdyskunnista. UPCI:n hallinnollinen keskus on Saint Louisin kaupungissa, Missourissa. Kirkon jumalanpalveluselämässä korostetaan armonlahjojen, mm. kielilläpuhumisen ja uskollaparantumisen merkitystä sekä henkilökohtaisen siveellisyyden tärkeyttä pukeutumisessa ja käyttäytymisessä.


title: Ykseyshelluntailaisuus

text: Ykseyshelluntailaisuuden eri yhdyskuntien jäseniä oli vuonna 2009 noin 17 miljoonaa.